Rush Wars, game terbaru oleh Supercell kini keluar untuk pasaran awal!

Supercell kini sedang melancarkan ujian untuk keluarannya yang terbaru, Rush Wars. Pertarungan strategi ini telah soft-launch di Kanada, Australia, dan New Zealand, dan akan diperkenalkan di seluruh dunia dalam masa terdekat.

Rush Wars menugaskan pemain untuk membina pertahanan dan kemudian membina pasukan untuk menyerang pemain lain. Gameplay ofensif/defensif ini serupa dengan permainan Clash of Clans dan Boom Beach oleh Supercell. Idea adalah untuk unlock setiap unit dari masa ke masa untuk meningkatkan kedua-dua serangan dan pertahanan pemain.

Untuk pertahanan, pemain pada asasnya membina pertahanan di peta mereka sendiri. Pemain menubuhkan raksasa, menara, dan banyak lagi, dan kemudian pemain boleh cuba mendapatkan 1 hingga 3 bintang bergantung pada betapa dalam musuh menyerang pangkalan pemain. Kerana pemain tidak mengawal bahagian pertahanan permainan, musuh boleh cuba memusnahkan lombong emas pemain walaupun pemain tidak main.

1 of  5

-
+

Ofensif adalah di mana pemain akan kawal. Pemain membina skuad berdasarkan kepada pangkalan khusus pihak lawan dan kemudian pemain meletakkan unit-unit yang terhad di medan permainan. Mereka akan bergegas ke pertempuran. Pemain kemudian boleh menggunakan sihir atau aksi lain yang tertentu.

Jangan lupa untuk ikuti kami di TikTok!
  @gamersantaimy
Tags: AndroidiOSRush WarsSUPERCELL


Peta baru Among Us diumumkan! Dikatakan sebagai peta paling besar dalam permainan!

Among Us telah memberi pandangan pertama kami untuk peta baru permainan, yang menurut pemaju Inner Sloth, akan menjadi peta terbesar setakat ini. Maklumat tentang peta ini masih sedikit, tetapi akaun Twitter rasmi memberitahu bahawa lebih banyak info tentang permainan akan ditonjolkan di The Game Awards 2020, yang akan keluar pada 10 Disember. Meskipun tidak dikeluarkan tahun ini, Among Us menerima dua pencalonan iaitu: Best Multiplayer dan Best Mobile Game. Saya sendiri tidak terkejut apabila melihat Inner Sloth bekerjasama dengan Geoff Keighley untuk acara besar mereka nanti.

Seperti yang saya kata di atas, di sinilah maklumat berakhir. Masih tidak ada berita tentang nama rasmi peta, bila ia akan dilancarkan, dan jika ia akan memperkenalkan sesuatu yang baru untuk permainan. Yang saya tahu ialah ia akan menjadi peta terbesar dalam permainan, walaupun tidak jelas berapa besar peta tersebut berbanding Polus (peta terbesar dalam permainan buat masa ini).

Hungry for more? Keep an eye out for @thegameawards on Dec 10 👀 It's getting reaaaaal suspicious over there.
— Among Us (@AmongUsGame) November 18, 2020

Di atas, anda boleh melihat imej untuk peta baru berdasarkan akaun Twitter rasmi mereka. Seperti yang dilihat, ia masih akan bertemakan kapal angkasa, dan nampaknya akan mempunyai reka bentuk yang terang dan moden.
Buat masa ini, itu sahaja yang dinyatakan oleh pemaju Inner Sloth. Namun, jika ia berubah, saya pasti akan mengemas kini artikel dengan lebih banyak maklumat. Walaupun begitu, kita perlu menunggu hingga The Game Awards 2020 pada 10 Disember untuk belajar lebih lagi tentang peta baru, yang mungkin akan dikeluarkan secara diam-diam semasa acara.
Among Us kini boleh didapati melalui PC dan mobile.
 Muat turun di sini

Among UsPublisher: InnerslothDeveloper: InnerslothRelease Date TBCAndroid, Microsoft Windows, Nintendo Switch, Xbox One, Xbox Series X|S
Main dalam talian atau melalui WiFi tempatan dengan 4-10 pemain semasa anda berusaha menyiapkan kapal angkasa untuk berlepas, tetapi berhati-hatilah kerana seseorang menjadi penyamar yang berusaha membunuh semua orang! Nikmati cross-play antara PC, Android dan iOS!

Jangan lupa untuk ikuti kami di TikTok!
  @gamersantaimy
Tags: Among UsInner SlothMobilePCpeta baruThe Game Awards 2020


Set penggambaran One Piece Live Action didedahkan termasuk kapal besar ikonik

Netflix baru-baru ini mengongsikan video terbaru berkenaan One Piece Live Action yang menampilkan set penggambaran siri tersebut.

Dalam video tersebut mereka memberikan gambaran awal tentang siri Live Action dengan menampilkan tiga kapal termasuk Miss Love Duck, Going Merry dan Baratie Bar. Kita boleh lihat daripada proses awal iaitu konsep sehingga dibangunkan menjadi kapal sebenar.

Mereka telah banyak meluangkan masa untuk membina setiap satu daripada kapal tersebut dengan terperinci. Seperti kapal Baratie Bar yang besar, sudah pasti didalamnya mempunyai bar dan kebanyakan aksi akan berlaku di sana. Seterusnya, mereka juga didedahkan bahagian dalam kapal Miss Love Duck yang menampilkan warna pink dan bentuk hati.
Bukan setakat itu sahaja, kawasan perkampungan, rumah dan banyak lagi turut ditunjukkan dan semuanya nampak sangat cantik.

Kepada yang tidak tahu, siri One Piece live action telah diumumkan sekian lama lagi, namun ianya telah memulakan penggambaran pada tahun ini. Ia akan mempunyai 8 episod pada musim pertama dan jika mendapat sambutan, siri ini akan disambung ke musim seterusnya.
Selain itu, mereka juga mengumumkan beberapa pelakon yang akan menyertai siri ini. Berikut adalah para pelakonnya:
Alexander Maniatis as KlahadoreSteven Ward as MihawkCraig Fairbrass as Chef ZeffLangley Kirkwood as Captain MorganCeleste Loots as KayaChioma Umeala as Nojiko

Langley Kirkwood, Celeste Loots, Alexander Mantis, Craig Fairbrass, Steven Ward, and Chioma Umeala join the cast of Netflix’s live action One Piece. Based on the widely popular series by Eiichiro Oda. pic.twitter.com/lwmoA9FXfa— ONE PIECE(ワンピース) Netflix (@onepiecenetflix) June 6, 2022

Pencipta siri One Piec, Eiichiro Oda ialah penerbit eksekutif siri ini manakala Tomorrow Studio akan menerbitkannya. Siri live action ini sedang difilemkan di Cape Town, Afrika Selatan. Siri One Piece Live Action akan berdasarkan cerita daripada manga. Buat masa sekarang, mereka masih tidak mendedahkan tarikh tayangan.

Saya ingin mengingatkan korang bahawa siri One Piece Live Action ini masih belum mengumumkan sebarang tarikh tayangan. Jadi, korang yang nak sangat tengok siri ini, marilah kita tunggu pengumuman tarikh tayangan tersebut. Korang yang dah tengok set penggambaran One Piece Live Action, apa pendapat korang? Puas hati tak dengan kapal besar yang terperinci tu? Kongsikan pendapat di ruangan komen. Ikuti Gamer Santai untuk mendapatkan lebih banyak berita menarik tentang game, anime, teknologi dan banyak lagi dari kami.
Jangan lupa untuk ikuti kami di TikTok!
  @gamersantaimy
Tags: One Piece Live Action


Teori One Piece: Zoro mungkin sembunyikan kuasa sebenarnya selama ini!

Kalau kita bercerita tentang One Piece, penciptanya memang pakar dengan memanjangkan jalan cerita. Eiichiro Oda telah meninggalkan banyak “cliffhanger” untuk peminat dan hanya memberi jawapan kepada persoalan selepas beberapa tahun. Sudah tentu, perkara yang sama terjadi apabila dia ingin memperkenalkan watak spesifik atau penjahat rahsia, tetapi saya rasa ramai peminat tahu tentang “trend” ini. Sekarang, ada teori tertular di internet yang mengatakan Zoro sebenarnya sembunyikan kekuatan sebenarnya.

Teori ini dijumpai oleh seorang peminat selepas pengeluaran manga One Piece bab 989 pada  minggu lepas. Oda akhirnya menyatukan sepenuhnya krew Straw Hat baru (bersama Jinbe) buat pertama kalinya selepas beberapa tahun. Geng Straw Hat kini terpaksa Big Mom, tetapi peminat tersebut memberi tumpuan kepada Zoro khususnya. Di Reddit, peminat itu yang bernama porterpeak menambahkan lagi semangat kita semua dengan menunjukkan sesuatu yang berkait dengan Zoro.

“Dalam kod etika samurai (juga dikenal sebagai Bushido, ia menyatakan bahawa samurai mesti memakai pedang di pinggul kiri, tanpa mengira tangan dominan mereka. Memakainya di sebelah kiri menunjukkan seseorang sudah siap untuk bertindak, manakala yang kanan bermaksud anda tidak mahu bertarung.”
Seperti yang anda lihat di atas, ia menunjukkan bahawa Zoro tidak pernah mengambil kod ini dengan serius sehingga sekarang. Pakaiannya sebelum ini di New World semua menggambarkan Zoro dengan pedangnya digantung di sebelah kanan. Pedang-pedang tersebut tidak dipakai di bahagian kiri sehingga bab 989.
Jelas sekali, teori ini agak mengejutkan, tetapi peminat One Piece mungkin tidak terkejut dengan idea Oda. Mereka juga kagum kerana Zoro mungkin telah menahan kekuatan sebenarnya, dan kemungkinan besar akan tunjuk kehebatannya pada bab-bab akan datang. Kini, krew Straw Hat harus mengalahkan dua Yonko bersama jumlah tentera mereka yang besar dan ini bukan masanya untuk kita sembunyikan kekuatan, kerana Luffy memerlukan Zoro untuk menunjukkan semua yang dia ada!
Apa pendapat anda tentang teori One Piece ini? Adakah anda percaya Zoro telah menahan kekuatan sebenarnya selama ini? Kongsi pendapat dengan kami di ruang komen sekarang.
Jangan lupa untuk ikuti kami di TikTok!
  @gamersantaimy
Tags: animemangaone pieceredditStraw HatZoro


Valak Kembali Dalam The Nun 2, Bakal Tayang pada 7 November 2023!

Salah satu watak filem seram ikonik akan kembali ke pawagam tidak lama lagi! Filem The Nun 2 telah pun mendapat trailer baharu oleh Warner Bros. Anda boleh tonton trailer tersebut di bawah.

Untuk pengetahuan anda, The Nun 2 merupakan sekuel kepada cerita “The Nun” yang juga salah satu filem dalam universe “The Conjuring”. Kalau anda ingin tahu, filem pertama berakhir dengan Sister Irene dan Maurice melarikan diri, dengan Maurice yang sekarang ini dirasuk oleh Valak.

Dalam sekuel ini, Valak akan kembali dan mengganggu pelajar-pelajar di sebuah sekolah asrama dan Sister Irene tidak akan berdiam diri. Nampaknya kita akan melihat pertemuan antara demon tersebut dengan Sister Irene.

Sumber: Warner Bros.
Taissa Farmiga kembali untuk membawa watak Sister Irene dan bersamanya adalah Jonas Bloquet, Storm Reid, Anna Popplewell dan Bonnie Aarons sebagai Valak. Filem The Nun 2 diarahkan oleh Michael Chaves manakala skrip ditulis oleh Ian Goldberg & Richard Naing dan Akela Cooper.

Sumber: Warner Bros.
Francais The Conjuring Universe merupakan francais seram dengan kutipan tertinggi dalam sejarah dengan lebih $2 bilion kutipan dari seluruh dunia. Filem The Nun merupakan filem yang paling berpendapatan tinggi dalam francais tersebut dengan kutipan lebih daripada  $366 juta di seluruh dunia, diikuti oleh filem The Conjuring 2, The Conjuring dan Annabelle: Creation.
The Nun 2 bakal hadir ke pawagam Malaysia pada 7 November 2023. Anda yang ingin berjumpa Valak semula, bolehlah simpan tarikh tersebut. Untuk mendapatkan berita lain mengenai filem daripada kami, boleh klik pautan ini.
Jangan lupa untuk ikuti kami di TikTok!
  @gamersantaimy
Tags: The Conjuring UniverseThe Nun 2The Nun II


Filem Gran Turismo akan ditayangkan pada 11 Ogos 2023, kisahkan cerita sebenar!

Terbaru! Gran Turismo mendapat adaptasi filem yang dijadualkan akan tayang pada 11 Ogos 2023 berlatarkan kisah sebenar. Anda jangan terasa pelik kerana sebelum ini, terdapat pendedahan yang game popular daripada Sony akan mendapat adaptasi live action termasuk God of War dan Horizon Zero Dawn.

The GRAN TURISMO movie is coming out August 11, 2023, directed by Neill Blomkamp.In the film, a teenage “Gran Turismo” player on PlayStation becomes an actual professional race car driver. pic.twitter.com/O8RVO8nsz9

— The Game Awards (@thegameawards) June 14, 2022

Filem Gran Turismo ini akan berdasarkan cerita sebenar di mana seorang gamer remaja yang suka bermain “Gran Turismo” menggunakan skill gaming-nya untuk memenangi beberapa perlumbaan Nissan sehingga menjadi pelumba kereta profesional sebenar. Ini berkemungkinan besar akan menggunakan cerita seseorang daripada GT Academy yang membolehkan pemain Gran Turismo menyertai pasukan perlumbaan sebenar dari 2018 hingga 2016.
Selain itu, Neill Blomkamp akan terlibat sama dalam membangunkan filem ini sebagai pengarah. Dia sebelum ini pernah mengarahkan filem District 9, District 10, Chappie dan banyak lagi. Turut dibantu oleh Jason Hall sebagai penulis skrip manakala Asad Qizilbash, Carter Swan, Doug Belgrad dan Dana Brunetti daripada PlayStation Productions akan turut terlibat sama dalam filem ini.

Bagi sesiapa yang tidak tahu, Gran Turismo merupakan game racing eksklusif yang boleh dimainkan di PlayStation. Dikeluarkan pada tahun 1997, game ini terus mencipta nama dalam industri dan melancarkan siri baharu iaitu Gran Turismo 7 pada awal tahun ini.
Buat masa sekarang, tidak banyak maklumat yang didedahkan tentang filem ini. Namun dengan mendapat tarikh tayangan pada tahun hadapan, mungkin filem ini telah lama dibangunkan oleh mereka cuma tidak didedahkan awal. Filem Gran Turismo akan ditayangkan pada 11 Ogos 2023 tetapi kami tidak pasti sama ada ianya masuk ke Malaysia atau tidak.

Harapnya, mereka akan memberikan lebih banyak maklumat berkaitan filem Gran Turismo dalam masa terdekat. Jadi, apa pendapat korang tentang filem ini? Kongsikan pendapat korang di ruangan komen. Untuk mendapatkan lebih banyak maklumat tentang Gran Turismo, sila klik pautan ini.
Jangan lupa untuk ikuti kami di TikTok!
  @gamersantaimy
Tags: Filem Gran TurismoGran Turismo


Diablo 4 mengembalikan Elective Mode, Blizzard sendiri mengesahkan!

Dalam blog post baru di laman web Diablo 3, developer Blizzard mendedahkan kemas kini rekabentuk sistem untuk Diablo 4 yang akan datang. Matlamat post ini adalah untuk mendapatkan maklum balas daripada komuniti Diablo, agar pasukan Diablo 4 tahu apa yang pemain inginkan. Post tersebut membincangkan beberapa perkara yang menarik tentang Diablo 4, tetapi lebih penting lagi, mendedahkan Elective Mode yang dikasihi dari Diablo 3 akan kembali dalam Diablo 4.

Secara umum, Diablo 3 dan 4 meletakkan beberapa kemahiran tertentu kepada butang-butang tertentu. Jika anda ingin menggunakan Primary Skill, ia ada pada LMB. Jika anda ingin menggunakan Defensive Skill, ia ada pada kekunci 1. Menghidupkan semula Elective Mode memberi pemain kuasa untuk memilih build mereka sendiri.

Mungkin anda tidak mahu menggunakan Primary Skill, kerana tidak ada kemahiran dalam kategori tersebut yang sepadan dengan build anda. Dengan Elective Mode, anda boleh meletakkan apa-apa skill pada LMB, atau mengisi build dengan Primary Skill di LMB, RMB, dan nombor kekunci. Ini adalah feature yang penting untuk pemain Diablo tegar, kerana ia membolehkan fleksibiliti yang anda perlukan untuk menghadapi cabaran Diablo yang paling sukar.

Di dalam post yang sama, Blizzard membetulkan tanggapan yang pemain dapat dari masa mereka dengan Diablo 4 di BlizzCon 2019.
“Terdapat satu tanggapan yang salah bahawa Diablo 4 akan mengunci skill ke slot spesifik kerana UI demo di BlizzCon. Seperti banyak perkara lain di dalam demo, UI masih tidak muktamad dan kami akan menyokong pemilihan skill gaya Elective Mode. Pemilihan skill dan tugasan akan selalu terbuka untuk semua pemain,” kata Blizzard.
Dengan post ini, Blizzard mengesahkan bahawa Elective Mode adalah kunci kepada pengalaman menyeluruh Diablo. Blizzard masih belum mendedahkan tarikh keluaran untuk Diablo 4. Semasa anda menunggu, mari lihat ulasan kami tentang BlizzCon 2019.
Sumber – Polygon
Jangan lupa untuk ikuti kami di TikTok!
  @gamersantaimy
Tags: BlizzardBlizzcon 2019Diablo 4Elective Mode


BATTLEFIELD 2042 membawa kembali WARFARE dalam pengalaman baru dan Epik!

Electronic Arts (EA) dan DICE hari ini mengumumkan Battlefield 2042, penembak orang pertama yang hebat untuk merevolusikan kotak pasir berbilang pemain moden. Dikuasakan oleh teknologi canggih yang mendorong keupayaan perkakasan generasi seterusnya, permainan ini menjadikan pemain menjadi pengalaman dalam perang yang hampir habis-habisan yang merangkumi ciri francais, kehancuran yang mengubah permainan. Menampilkan perlawanan yang dipenuhi hingga 128 pemain di konsol dan PC terbaru, skala yang belum pernah terjadi sebelumnya ini menambah dimensi baru dalam pertempuran berbilang pemain. Battlefield 2042 juga meningkatkan aksi dengan memasukkan peristiwa masa nyata yang membentuk semula medan perang dan pertempuran taktikal. Semua senjata, kenderaan, dan alat baru memberi kebebasan kepada pemain untuk bersikap strategik dan membuat detik-detik di dalam Battlefield sahaja.

Di Battlefield 2042, dunia berada di ambang. Kekurangan makanan, tenaga dan air bersih telah menyebabkan puluhan negara gagal, mewujudkan krisis pelarian terbesar dalam sejarah manusia. Di antara Non-Patriated, atau No-Pats ini, terdapat keluarga, petani, jurutera – dan juga tentera. Di tengah-tengah krisis ini, Amerika Syarikat dan Rusia menarik dunia ke dalam perang habis-habisan. Pakar No-Pat bergabung dengan kedua-dua belah pihak, bukan memperjuangkan bendera, tetapi untuk masa depan Non-Patriated di dunia baru ini.

Pemain akan menggunakan boot Specialists, jenis askar baru yang boleh dimainkan untuk francais. Diilhamkan oleh empat kelas Battlefield tradisional, Specialists akan dilengkapi dengan Specialist Trait dan SpecialtyPakar mereka yang unik, dan akan mempunyai muat yang dapat disesuaikan sepenuhnya. Sebagai Specialists , pemain akan memiliki akses ke gudang senjata, peralatan dan kenderaan canggih untuk digunakan dalam pertempuran. Alat baru yang hebat ini memberi pemain kreatif banyak pilihan kerana mereka dapat menemukan kombinasi yang sempurna untuk menyesuaikan gaya permainan mereka dan mengalahkan lawan di medan perang.

Apa yang mereka dapati adalah bahawa kita telah membina tiga pengalaman yang berbeza dan benar-benar epik yang kita rasa mereka akan sukai. Gelaran terbesar dan paling bercita-cita tinggi dalam francais, Battlefield 2042 merangkumi:

All-Out Warfare -generasi berikutnya mod kegemaran peminat Conquest dan Breakthrough, yang menampilkan peta terbesar yang pernah ada untuk francais dan untuk pertama kalinya, sehingga 128 pemain *. Alami intensiti All-Out Warfare dalam pertempuran berskala besar seperti sebelumnya di peta yang dipenuhi dengan cuaca dinamik, bahaya alam sekitar yang berbahaya dan peristiwa dunia yang menakjubkan menyaksikan puting beliung melintasi peta dan ribut pasir menghalangi cahaya matahari.

Hazard Zone -jenis permainan yang baru, bertaraf tinggi, berdasarkan skuad untuk francais Battlefield yang merupakan pengalaman moden untuk pengalaman berbilang pemain yang jelas DICE tetapi sangat berbeza dengan mod All-Out Warfare’s Conquest atau Breakthrough.
TO BE ANNOUNCED – pengalaman ketiga, yang dikembangkan oleh DICE LA, adalah satu lagi jenis permainan baru yang menarik untuk francais ini. Pengalaman ini adalah surat cinta kepada peminat Battlefield dan yang akan dirasakan oleh pemain lama seperti di rumah sendiri. Ikuti EA Play Live pada 22 Julai untuk semua maklumatnya.

Battlefield 2042 kini tersedia untuk pra-pesanan dan akan dilancarkan di gerai runcit dan digital pada 22 Oktober dengan harga RM199.00 di Xbox® One PlayStation®4, dan PC, dan RM299.00 di Xbox® Series X dan S dan PlayStation®5. . Pemain yang membuat pra-pesanan akan mendapat akses awal ke Open Beta ** dan mempunyai tiga edisi berbeza untuk dipilih, termasuk Battlefield 2042 Gold Edition dengan harga RM329.00 pada PC dan RM409.00pada konsol, atau Battlefield 2042 Ultimate Edition dengan harga RM429.00 pada PC atau RM499.00 pada konsol. Untuk maklumat lebih lanjut mengenai penawaran setiap edisi, penawaran pelanggan EA Play dan EA Play Pro, dan perincian lebih lanjut mengenai permainan, lawati laman web rasmi permainan. .
Jangan lupa untuk ikuti kami di TikTok!
  @gamersantaimy
Tags: Battlefield 2042PS4ps5xboxXbox Series X | S


Demon Slayer: Kenali Love Hashira, Gadis Riang yang Perkasa!

Musim ketiga Demon Slayer membawa kita bertemu semula dengan Love Hashira dan Mist Hashira. Episod terbaru anime juga telah membawa kita melihat aksi oleh Love Hashira, Mitsuri Kanroji. Jom kita kenali lebih lanjut mengenai Hashira riang ini!

Kredit: ufotable
Kenali Mitsuri Kanroji
Mitsuri Kanroji merupakan salah seorang Demon Slayer dan juga Hashira yang telah diperkenalkan pada awal siri. Dia mungkin kelihatan seperti seorang yang pemalu tetapi dia sentiasa baik kepada orang lain malah seorang yang periang.

Walaupun begitu, jangan tertipu dengan wajah manisnya. Jika anda melihat Mitsuri beraksi, anda mungkin lupa bahawa gadis ini merupakan seseorang yang pemalu. Dia tidak akan menunjukkan belas kasihan terhadap demon yang dilawannya.

Kredit: ufotable
Sebab dia sertai Demon Slayer Corps
Orang lain mungkin sertai Demon Slayer Corps untuk membunuh demon yang mengganggu kehidupan manusia tetapi berbeza pula dengan Mitsuri. Tujuan asal dia menjadi Demon Slayer adalah untuk mencari bakal suami yang lebih kuat daripadanya. Kalau anda ingin tahu, itulah benda yang paling susah untuk Mitsuri kerana kekuatan fizikalnya tersangat kuat jika nak dibandingkan dengan orang biasa.
Tetapi dia rasa menyesal sertai Demon Slayer Corps dengan alasannya itu. Dengan bantuan Shinobu Kocho dan Obanai Iguro, dia akhirnya dapat mengatasi perasaan tersebut.

Kredit: ufotable
Apa itu Love Breathing?
Ada sebab mengapa Mitsuri mendapat gelaran Love Hashira. Antara sebabnya datang daripada teknik pernafasannya — Love Breathing. Teknik pernafasan ini dikenali dengan kombinasi serangan yang menggunakan fleksibiliti, ketangkasan, ketangkasan dan kelajuan penggunanya.
Teknik ini juga unik kerana ia direka sendiri oleh Mitsuri Kanroji, di mana dia mengubah Flame Breathing yang diajar oleh Rengoku untuk sesuaikan dengan keperluannya.

Kredit: ufotable
Dengan ketumpatan otot badannya yang unik serta memberikan kekuatan hebat tanpa membuatkannya fizikalnya besar, Mitsuri boleh memberikan pukulan yang pantas, kuat sambil bergerak dengan fleksibiliti dan ketangkasan yang luar biasa.
Love Breathing juga memberikan kesan lebih baik dengan menggunakan katana seperti cambuk, tetapi katana biasa juga boleh digunakan. Sebab itulah katana yang digunakan Mitsuri berbeza dengan yang lain. Terdapat 5 teknik Love Breathing yang diperkenalkan iaitu:

First Form: Shivers of First Love
Second Form: Love Pangs
Third Form: Catlove Shower
Fifth Form: Swaying Love, Wildclaw
Sixth Form: Cat-Legged Winds of Love

Kredit: ufotable
Kita telah melihat First Form Love Breathing dalam episod terbaru. Nantikan bentuk-bentuk lain yang akan ditunjukkan oleh Mitsuri dalam episod akan datang.

Itu sahaja yang kami boleh kongsikan kepada anda semua. Kalau anda masih belum menonton musim ketiga Demon Slayer, boleh pergi ke Netflix, iQIYI dan Bilibili. Untuk mendapatkan liputan lain mengenai Demon Slayer, sila klik pautan ini.
Jangan lupa untuk ikuti kami di TikTok!
  @gamersantaimy
Tags: Demon SlayerKimetsu No YaibaLove HashiraMitsuri Kanroji


realme umumkan GT Neo 3 edisi Naruto, kolab anime ke-2 lepas Dragon Ball

Selepas buat kolaborasi bersama Dragon Ball sebelum ini, mereka meneruskan lagi dengan membuat kolaborasi bersama anime popular iaitu Naruto untuk mengeluarkan edisi istimewa realme GT Neo 3. Ianya akan dilancarkan pada 26 Mei 2022. Malangnya ianya akan dilancarkan di China dan tiada sebarang pengumuman di Malaysia.

Sebelum ini, kita pernah lihat realme membuat kolaborasi bersama Dragon Ball di mana mereka menggunakan realme GT Neo 2 sebagai base phone. Bukan setakat phone sahaja yang menerima reka bentuk Dragon Ball bahkan semua aksesori termasuk kotak telefon tersebut.  Untuk kolaborasi bersama Naruto pula macam mana pula?

Menurut akaun Weibo rasmi Xu Qi Chase iaitu realme Chief marketing Officer (CMO), dia mendedahkan sedikit tentang reka bentuk yang ada pada phone tersebut dengan berkongsi sekeping gambar pada akaunnya. Dalam post tersebut, dia berkata yang reka bentuk phone akhirnya telah muktamad selepas 17 bulan dengan 55 reka bentuk telah ditolak.
Walaupun begitu, dia tidak memberitahu sebarang makluman tentang phone apa yang digunakan dalam kolaborasi ini. Namun, apabila kami melihat dengan lebih dekat lagi, ia kelihatan seperti realme GT Neo 3 jika berdasarkan dengan bahagian kameranya.

Pada bahagian belakang kamera, kita dapat lihat yang mereka menggunakan reka bentuk headband Naruto yang mempunyai logo kampung Konoha. Di bawah logo Konoha, terdapat logo realme dan Naruto untuk menunjukkan kolaborasi bersama. Gambar tersebut juga yang phone tersebut “dibalut” dengan scroll merah yang Naruto bawa dalam siri Naruto Shippuden.

Spesifikasi realme GT Neo 3 didatangkan dengan CPU MediaTek Dimensity 8100 (5nm) dan GPU Mali-G610. Ia dilengkapi dengan 128GB storan dan 6GB RAM. realme akan mengadakan acara di China pada pukul 2 petang esok. Jadi, mungkin kita akan dapat lihat dengan lebih terperinci tentang phone realme x Naruto ini selepas acara tersebut.
Saya ingin mengingatkan anda bahawa masih belum ada sebarang pengumuman yang dibuat oleh realme Malaysia berkenaan phone ini. Kalau  phone edisi istimewa realme x Naruto ini dibawa ke Malaysia secara rasmi, adakah korang akan membelinya? Kongsikan pendapat korang di ruangan komen. Untuk lebih banyak berita berkenaan teknologi, sila klik pautan ini.

Jangan lupa untuk ikuti kami di TikTok!
  @gamersantaimy
Tags: realme GT Neo 3realme X Naruto


P30 Pro Review – Pakar fotografi untuk telefon, dan juga prestasi permainan yang unggul!

Korang mesti dah pernah dengar sebelum ini mengenai telefon pintar Huawei iaitu P30 Pro mengenai keistimewaan kameranya yang berkuasa tinggi, mampu menghasilkan zoom yang sangat jauh dan jelas. Malah untuk penggemar fotografi telefon di luar sana, ia tidak akan menghampakan dan boleh dikatakan salah satu telefon pintar premium buat masa kini. Namun, keistimewaannya tidak terhad kepada itu sahaja, ada beberapa lagi ciri yang korang perlu tahu dalam review kali ini!

Rekaan dan Paparan

158 x 73.4 x 8.4mm
Waterdrop notch
192g

Sudut paparan melengkung
Port USB-C
Tiada headphone jack

Untuk pengguna yang sudah bosan dengan rekaan biasa seperti kebanyakan telefon pintar di luar sana, rekaan untuk Huawei P30 Pro mempunyai warna gradien yang menawan dan terang. Ia boleh dikatakan menarik perhatian dan mempunyai refleksi warna-warni. Terdapat warna seperti Pearl White, Breathing Crystal, Amber Sunrise dan Aurora.

Walaupun berasa sangat selesa apabila dipegang, ia sebenarnya sangat licin kerana ciri belakangnya yang diperbuat daripada kaca. Tambahan pula, keadaannya yang sedikit berat, pengguna perlu memegang dengan kedua-dua belah tapak tangan. Ini juga bermaksud, apabila berpeluh, ia amatlah licin. Tapi korang tak perlu risau kerana ia didatangkan dengan casing telefon plastik sekali!

Selain daripada rekaannya, Huawei P30 Pro boleh dikatakan telefon pintar yang agak besar. Ia hadir dengan 6.47-inci panel AMOLED dan sudut cengkung. Ini bermaksud warna dan contrastnya adalah sangat jelas dan teliti. Paparannya pula mempunyai resolusi 2340×1080, sangatlah sesuai untuk bermain permainan video ataupun menonton sebarang movie. Korang juga boleh control keseluruhan skrin dengan pergi ke menu dan mengubah mode warna, suhu dan juga mode untuk membaca. Kecerahan skrin juga cukup tinggi dan boleh diubahsuai mengikut keselesaan pengguna.

Kedudukan notch berada di atas telefon dan saiznya adalah sangat kecil dan tidak terlalu menonjol. Oleh itu, ia tidak akan menganggu sebarang notifikasi pada telefon ini. Memanfaatkan saiznya yang kecil itu, Huawei menggantikan speaker dengan mekanisma elektromagnetik levitasi yang akan menghantar getaran ke seluruh skrin. Jadi, pengguna hanya dapat mendengar suara panggilan yang jelas dari telefon ini dan tiada gangguan bunyi di sekeliling! Tiada headphone jack untuk telefon ini dan korang kena guna Bluetooth atau pun headphone USB Type-C.
Spesifikasi dalaman

CPU: Kirin 980
RAM: 8GB
Storage: 256GB
Battery: 4,200 mAh
Sistem Operasi: Android 9.0 Pie, EMUI 9.1

Telefon pintar terbaru Huawei ini didatangkan dengan processor Kirin 980 6GB atau 8GB RAM. Ini bermaksud chip ini mampu memberikan penambahbaikan sebanyak 20% untuk prestasi chip dan 40% untuk kecekapan tenaga. Dalam erti kata lain, telefon pintar ini lebih pantas dan prestasi bateri yang lebih baik. Malah, pelancaran apps serta multi-tasking yang tidak remeh untuk pengalaman pengunaan yang terbaik untuk pengguna.

Ia hadir dengan interface EMUI Huawei versi 9.1. Rekaannya agak linear, dan tidak bermasalah, pengguna akan mudah untuk membiasakan diri, walaupun boleh dikatakan user interface dia agak sedikit serabut. Aplikasi Gallery mempamerkan foto dan video di dalam bentuk yang tersusun dan aplikasi Themes ada pelbagai pilihan untuk mengubah suai UI. Yang bagusnya, ia tidak mempunyai sebarang gangguan atau apa-apa jenis lagging walaupun korang menggunakan aplikasi yang menggunakan banyak kuasa. Ia mempunyai sensor cap jari ultra-cepat yang dibina ke paparan itu sendiri. Sensor cap jari itu mampu membuka peranti ini dengan kadar laju di bawah satu saat tetapi Face Recognition sebenarnya lebih mudah.
Ia juga mempunyai bateri berkapasita 4,200mAh dan sistem pengecas 40W yang pantas, pengecas wireless 15W, dan juga pengecas wireless reverse yang boleh digunakan pada waktu kecemasan menggunakan peranti yang menyokong ciri wireless tersebut. Dalam masa lebih kurang 30 minit, bateri korang boleh naik sehingga 70% dengan sangat cepat. Setelah menggunakannya selama beberapa hari, ia mampu bertahan sangat lama untuk 24 jam sehari dengan penggunaan sederhana dan berat. Tidak dinafikan, ia boleh bertahan selama 2 hari jika korang jarang menggunakannya ataupun penggunaan yang ringan.
Kamera berkuasa tinggi

Telefon pintar P30 adalah era permulaan baharu untuk fotografi telefon. Malah, apa yang membuatkan telefon pintar ini unik, adalah ciri kameranya. Lain daripada yang lain, ia mempunyai kamera kelas tersendiri.

Kamera utama: 40-megapixel f/1.6 RYYB sensor + 20-megapixel f/2.2 wide-angle lens + 8-megapixel f/3.4 “Periscope” telephoto lens + TOF sensor
Kamera hadapan: 32-megapixel standard lens

P30 Pro hadir dengan revolusi generasi baharu Leica yang mempunyai 40 juta ultra sensitif 3-kamera. Ia mempunyai tiga kamera utama dan sensor ToF yang mengukur jarak dan objek dalam field of view. Sensor baru tersebut berfungsi seakan-akan scanner 3D yang membantu menghasilkan gambar bokeh. Ia menawarkan rendering blur yang lebih baik, di mana ia tidak akan blurkan mana-mana bahagian badan subjek; tetapi fokusnya lebih kepada apa-apa yang berada di belakang dan tepi subjek. Ia juga menyokong ciri OIS optikal anti-shake dan AIS intelligent anti-shake, serta 25cm ultra-shake. Berbanding dengan generasi sebelum ini, aperture kamera utamanya telah dinaiktaraf dari f/1.8 ke f/1.6. Selain itu, keseluruhan test untuk kamera ini meletakkannya untuk markah video dan selfie tertinggi di DxOMark.

“Rewrite The Rules of Photography” adalah tagline untuk telefon pintar ini, dan ia sememangnya kena pada namanya. Keupayaan zoom telefon ini tersangatlah hebat, di mana kebanyakan telefon hanya menyokong zoom digital, Pro P30 boleh zoom secara optik sehingga 5X dan kemudian beralih ke zoom lossless sehingga 10X. Jika anda benar-benar ingin mengambil gambar dengan lebih mendalam, zoomnya boleh dinaikkan sehingga 50X. Korang akan dapat menggunakan keupayaan zum ini untuk mendapatkan gambar yang lebih terperinci dan jelas. Malah, hasil gambar zoom 10x yang jauh lebih tajam daripada apa-apa yang boleh dihasilkan oleh telefon pintar lain. Walaupun kekuatan utamanya ialah exposure yang baik, pelbagai dinamik yang lusa serta rendering warna yang tepat, ianya kehilangan saturasi apabila berada di outdoor. Seperti yang dilihat di dalam gambar, exposure dari segi warna agak sedikit berubah apabila di-zoom dengan lebih mendalam.

Dengan pencahayaan yang baik, imej ditangkap pada 5X dan bahkan sehingga 10X kelihatan sangat jelas dan tajam, tanpa kesan smudgy yang anda lihat pada kebanyakan telefon lain. P30 Pro secara automatik memberikan pilihan kalau korang zoom out untuk tukar ke wide-lens kamera. Dengan demikian, gambar yang diambil akan lebih besar dan menyeluruh. Siri P30 Huawei menerusi tradisi teknologi RGGB lebih 40 tahun, merintis reka bentuk sensor RYYB baru, menggantikan pixel hijau dalam tiga warna utama dengan pixel kuning, yang meningkatkan pengambilan cahaya kamera telefon bimbit sebanyak 40%. Korang boleh mengambil gambar yang cantik tidak kira siang dan malam. Malah, ia juga menyokong menyokong AI HDR + dan AI untuk mengoptimumkan kesan potret latar belakang dengan tepat.

Korang mungkin tertanya-tanya tentang prestasi low-light untuk Huawei P30 Pro. Sebenarnya, untuk pemandangan yang lebih gelap, Pro P30 kelihatan berfungsi dengan lebih baik. Ia hadir dengan Super Night Mode di mana telefon ini secara literal dapat melihat dalam gelap dan menangkap apa-apa yang tidak dapat dilihat dengan mata kasar. Mode ini membolehkan korang menangkap lebih cahaya semulajadi dan hasilkan pemandangan pada waktu malam yang sangat professional. Mod potret juga berfungsi dengan baik pada selfies dan walaupun dalam pencahayaan redup, hasil gambarnya agak cerah. Terdapat juga mode AI “beauty”, yang boleh ditutup jika korang tidak mahu menggunakannya.
Video rakaman super-sensitif & video zoom auto focus

Dalam mod video, P30 Pro boleh dirakam dalam 1080p Full HD secara default, tapi korang juga boleh set ke 4K UHD dengan masa rakaman maksimum 10 minit bagi setiap klip. OIS dan AIS (penstabilan perisian) berfungsi dengan baik untuk membuat rakaman korang lebih lancar. Malah, auto-focus juga melakukan kerjanya dengan sempurna supaya korang tidak hilang subjek walaupun dalam keadaan low-light. Pro P30 boleh dirakam menggunakan 60 FPS dalam cahaya yang terang dan mengambil rakaman yang lebih lancar dari segi motion. Dalam cahaya yang lebih rendah, apabila shutter speed lebih perlahan diperlukan untuk pendedahan yang baik, kamera akan bertukar kepada 30 FPS. Oh, korang tahu tak yang P30 Pro adalah antara satu-satunya telefon di pasaran yang mempunyai ciri merakam video dan menghasilkan effect blur pada latar belakang? Hebat kan!
Prestasi permainan yang luar biasa

Bukan sekadar kameranya yang berkuasa tinggi, P30 Pro mempunyai ciri GPU turbo 3.0 yang teramat sesuai untuk gamers di luar sana mengalami pengalaman bermain yang memuaskan. Ia boleh mengoptimumkan prestasi dalam 25 permainan popular termasuk PUBG Mobile, Rules of Survival dan Mobile Legends. Processor Kirin 980 dapat dioptimumkan untuk respons pada penggunaan kuasa dengan setiap permainan.

Untuk game PUBG Mobile pula, ia akan secara automatik mengesan yang telefon yang digunakan adalah berkuasa tinggi jadi ia akan berikan pilihan untuk letakkan settings kualiti grafik yang paling tinggi. Boleh juga diadjust untuk letakkan kualiti grafik pada HDR dan mode frame rate ke ultra. Berbeza dengan Mobile Legends, telefon P30 Pro ini hanya mampu dimainkan pada 40 FPS dengan sedikit peningkatan dari segi suhu. Tapi jangan risau! Ia terdapat sistem cooling graphene film dan heat pipe bersama vapor chamber. Ini bermaksud, ia akan mengawal suhu supaya menjadi sejuk dan tidak terlalu panas ketika bergaming pada masa yang lama. Selepas sejam bermain PUBG di setting grafik paling tingg, ia hanya memakan dalam 15-20% nyawa bateri. Jadi ini berita yang sangat bagus untuk mereka yang suka meluangkan masa berjam-jam untuk mobile gaming tanpa perlu risau peranti mereka mudah mati.

Pendek kata, P30 Pro menyediakan prestasi permainan luar biasa dengan hardware yang kuat dan perisian yang dioptimumkan dengan baik. Ia boleh bermain kebanyakan permainan Android pada framerate tertinggi yang menyokong game tersebut. Sementara itu, permainan yang agak berat akan mempunyai framerate sedikit lebih rendah tetapi masih kelihatan dan terasa lancar semasa permainan. Tambahan pula, paparan telefon ini yang besar dan responsif juga menjadikan pengalaman bermain lebih imersif. Korang akan menikmati masa bermain dengan sangat menyeronokkan, tanpa batas.
Kesimpulan

Telefon flagship Huawei ini hanyalah permulaan untuk satu jenis kamera telefon yang baru. Mungkin pada masa hadapan, lens periscope dan AI tidak lama lagi akan menjadi spesifikasi minimum untuk kamera flagship, dan semestinya ramai pembuat telefon di luar sana tidak mahu ketinggalan di belakang dengan teknologi baru. Kalau korang nak sebuah telefon yang sudah pun memasuki era baru, Huawei P30 Pro adalah telefon yang sudah maju di hadapan dan boleh dikatakan raja fotografi kamera pada abad ini. Optikal zoom 50x adalah game-changer, dan gambar untuk pencahayaan yang rendah mempunyai kelasnya tersendiri.
Sudah tentu, ia tidak terhad pada keunikan kameranya, kerana pengalaman gaming menggunakan telefon ini adalah sangat menakjubkan dan korang pasti tidak akan kecewa dengan segala ciri yang ditawarkan! Ia memang direka khas untuk peminat kamera dan mobile gaming yang pada masa sama juga inginkan yang terbaik untuk peranti mereka, maka sebab itulah ia mempunyai teknologi yang terbaru dan hebat di pasaran. Selepas P20, Huawei sekali lagi telah mengalahkan dirinya sendiri dan memegang mahkota sebagai kamera telefon pintar teratas di pasaran. Huawei P30 Pro boleh didapatkan di pasaran sekarang dengan harganya RM3799.
Jangan lupa untuk ikuti kami di TikTok!
  @gamersantaimy
Tags: GamingkameraP30proreviewtelefon


Kena: Bridge of Spirits akan dilancarkan di Epic Game Store 24 Ogos dan akan datang ke GeForce Now di Pelancaran

Studio pengembangan dan animasi permainan bebas, Ember Lab, hari ini mengumumkan bahawa permainan pertamanya yang sangat dinanti ramai peminat, Kena: Bridge of Spirits, akan dilancarkan di Epic Game Store dan akan dapat dimainkan di NVIDIA GeForce NOW– memberikan pemain akses cepat ke prestasi PC GeForce, di hampir mana-mana PC, Mac, SHEILD TV, Android, peranti iOS atau Chromebook tanpa muat turun.

Setelah membeli versi PC mereka di Epic Game Store, ahli GeForce Now dapat mengakses aplikasi GeForce Now dan mendapatkan pengalaman Kena: Bridge of Spirits penuh pada 1080p 60 fps – walaupun pada peranti berkuasa rendah atau tidak serasi.

Menggabungkan naratif menarik dengan pengembaraan, penyelesaian teka-teki, dan pertempuran pantas, pengembaraan cantik ini membawa para pemain dalam perjalanan penemuan diri ketika Kena cuba mengembalikan keseimbangan ke sebuah kampung kuno dalam lingkungan yang pernah berkembang. Pemain mengambil peranan sebagai Kena, seorang Spirit Guide muda dalam usaha untuk mengungkap kisah misteri di sekitar kematian kampung itu. Dengan menggunakan kayu Staffnya dan bantuan kumpulan temannya yang dikenali sebagai Rot, pemain akan melucutkan senjata musuh, membuka kemahiran baru, membongkar rahsia, dan mengembalikan keindahan tanah.

Ciri-ciri utama

Bina Pasukan Anda: Cari dan kumpulkan Rot untuk mendapatkan kebolehan yang hebat, membuat penemuan, dan mengubah persekitaran.
Terokai: Kampung yang terlupa dan kutukan yang pelik. Dapatkan kekuatan Alam Roh untuk mengembalikan dunia yang dahsyat ini.
Pertempuran Cepat: Spirits telah menjadi korup, terperangkap dan tidak dapat bergerak, mencabar Kena di setiap giliran.

Kena: Bridge of Spirits tersedia untuk pra-pesanan dalam Edisi Digital Standard (RM69.90) dan Edisi Digital Deluxe (RM88.99), yang merangkumi soundtrack digital, kakitangan perak dalam permainan, dan eksklusif skin Golden Rot di Epic Game Store. Manakala untuk pembelian pra-pesan Playstation pula berharga RM169.00 untuk Standard, dan Deluxe berharga RM209.00. Kena: Bridge of Spirits akan dilancarkan pada 24 Ogos di PlayStation 5, PlayStation 4, dan untuk PC di Epic Games Store dengan streaming melalui GeForce NOW. Untuk maklumat tambahan, sila kunjungi EmberLab.com. Jangan lupa untuk dapatkan game ini nanti ok!
 Beli di sini

Kena: Bridge of SpiritsRelease Date: 2021-08-24Epic Games Store, PlayStation 4, PlayStation 5

Kena: Bridge of Spirits adalah permainan aksi-petualangan yang akan datang yang dikembangkan dan diterbitkan oleh Ember Lab. Cerita ini mengikuti Kena, seorang pemandu semangat muda yang menggunakan kemampuan magisnya untuk membantu orang yang meninggal dunia bergerak dari dunia fizikal ke dunia roh. Permainan ini dipersembahkan melalui perspektif orang ketiga.

Jangan lupa untuk ikuti kami di TikTok!
  @gamersantaimy
Tags: Ember LabEpic Game StoreKena: Bridge of SpiritsNVIDIA GeForce NOW


EA Sports dan Adidas keluarkan Collaboration Jersey Limited Edition untuk 4 Kelab terbesar Bola Sepak!

Adidas Football dan EA Sports buat Collaboration untuk buat 4 jenis Jersey kelab bola Sepak yang besar untuk promote FIFA 19. Ini adalah untuk Peminat yang mahukan Jersey yang ada di dalam FIFA 19 yang akhirnya akan dijual untuk peminat FIFA 19!

Jersey yang disedia untuk peminat adalah, Juventus, Real Madrid, Manchester United dan FC Bayern! Jadi 4 Jesey korang boleh beli! Amacam? Cantik tak jersey dia? Korang takkan tak tertarik kot? Haaa Jersey ni memang limited!

Kat mana korang boleh dapat? Well, korang boleh dapat kat EAsports official site, So korang boleh check kat sana sekarang untuk check harga untuk Jersey tu! And sementara tu, korang beli untuk aku sekali eh? And korang boleh pergi page Origin untuk download FIFA 19 untuk siapa nak tau mana datang jersey dan mana tau nak main balik game bola.
Jangan lupa untuk ikuti kami di TikTok!
  @gamersantaimy
Tags: easportFIFA 19juventusmanchester unitedreal madrid


Marvel’s Spider-Man: Miles Morales bakal keluar di PC, dijangka hujung tahun ini!

Penerbit Sony Interactive Entertainment dan pembangun Insomniac Games telah mengeluarkan teaser trailer untuk Marvel’s Spider-Man: Miles Morales versi PC, yang akan dikeluarkan melalui Steam dan Epic Games Store pada hujung tahun ini.

Berikutan peristiwa Marvel’s Spider-Man Remastered, remaja Miles Morales sedang menyesuaikan diri dengan rumah baharunya sambil mengikut jejak mentornya, Peter Parker, sebagai Spider-Man baharu.

Tetapi apabila perebutan kuasa yang sengit mengancam untuk memusnahkan rumah barunya, wira itu menyedari maksud di sebalik pepatah “with great power, there must also come great responsibility”. Untuk menyelamatkan New York, Miles mesti menjadi Spider-Man dan memilikinya.

Ciri-ciri utama:
Kebangkitan Miles Morales – Miles Morales menemui kuasa hebat yang membezakannya daripada mentornya, Peter Parker. Kuasai serangan letupan racun bio-elektriknya yang unik dan kuasa penyamaran terselindung di samping akrobatik, gajet dan kemahiran yang menakjubkan.Perebutan kuasa – Perang untuk mengawal New York telah meletus antara sebuah syarikat tenaga yang licik dan tentera penjenayah berteknologi tinggi. Kerana rumah baharunya berada di tengah-tengah peperangan itu, Miles mesti mempelajari cara-cara untuk menjadi seorang wira dan memutuskan apa yang mesti dia korbankan untuk kebaikan lebih besar.Lokasi baru lebih rancak – Lalui jalan bersalji di kawasan kejiranan baru yang meriah dan sibuk sambil Miles mencari makna dirinya. Harus seimbangkan kehidupan peribadi dan tugasan memerangi jenayah, dia menemui siapa yang boleh dipercayai, dan di mana dia harus berada.

Seperti saya kata tadi, Marvel’s Spider-Man: Miles Morales akan dikeluarkan di PC melalui Steam dan Epic Games Store pada hujung tahun  ini tetapi buat masa ini, ia juga tersedia untuk PlayStation 5 dan PlayStation 4.
Untuk membaca segala liputan kami tentang Marvel’s Spider-Man, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: Epic GamesMarvel’s Spider-Man: Miles MoralesSpider-Mansteam


Shroud Menyatakan Dia Bukannya Seorang ‘Gaming God’!!

Lama kami tak berkongsikan mengenai Shroud kan? Jadi kalini ada sedikit perkongsian dari Shroud dalam Twitchnya baru-baru ini. Tapi sebelum itu, pada yang tidak mengenali siapakah Shroud, Shroud atau nama sebenarnya Michael Grzesiek merupakan seorang bekas pemain profesional CS: GO dan kini dia menjadi seorang Twitch Streamer yang terkenal dengan kehebatan dan ketajaman untuk permainan video menembak yang ada di dunia ini.

Kehebatan Shroud sehingga terkenal dan ada peminat yang menggelarkannya sebagai “Gaming God” serta ramai peminat yang ingin mencapai tahap keupayaan sepertinya. Baru-baru ini, Shroud turut menjawab beberapa soalan yang dituju kepadanya ketika membuat siaran stream permainan Day Z, dari situ, ada seorang peminat bertanya dengan kehebatan dan menjadi seorang yang merendah diri adakah anda seorang Tuhan Gaming?

Dengan rendah hati Shroud menyatakan dia bukannya seorang Tuhan untuk gaming. Walaupun mencapai kejayaan besar dalam kejohanan dan kerjaya streamingnya, Shroud menyangkal tuntutan itu. Dia turut menyatakan set kemahirannya tidak lah unik seperti pemain pro yang lain dan menegaskan kebolehannya adalah biasa di kalangan pemain yang lain.
Ramai lagi pemain yang lain mempunyai skill set seperti dia, kata Shroud lagi. Korang boleh lihat kenyataannya disini;

Shroud terus menyatakan bahawa dia tidak merasakan apa-apa kelainan dengan streamer lain dan menekankan salah satu sebab utama di sebalik pencapaiannya. Dia turut berkongsi bahawa senang sahaja menjadi sepertinya, hanya perlu bermain sebanyak permainan yang boleh, itu sahaja! Dari situ, korang sendiri boleh belajar untuk menjadi yang terbaik.

Jadi kita sendiri tahu bagaimana Shroud boleh menjadi hebat kan? Korang hanya perlu berlatih bermain sepanjang masa! Lepas ni korang sendiri boleh aim tepat membunuh musuh didalam permainan seperti streamer berumur 25 tahun yang dah banyak belajar selama bertahun dalam dunia gaming.
Jadi pada peminat Shroud, korang teruskan sahaja menonton streaming dia, sekurang-kurangnya banyak lagi tips atau kebolehan korang boleh perhatikan sendiri dari situ. Lepas ni korang pulak boleh jadi pemain pro ye dok!
Sumber: Dexerto
Jangan lupa untuk ikuti kami di TikTok!
  @gamersantaimy
Tags: ShroudStreamersTwitch


Bandai Namco umumkan giveaway untuk pemain Gundam Battle Operation 2!

Bandai Namco Entertainment Asia hari ini mengumumkan bahawa Mobile Suit Gundam Battle Operation 2 akan menganjurkan “GBO Spring Festival 2022” mulai 31 Mac 2022. Game ini merupakan game online untuk PlayStation 5 dan PlayStation 4 yang telah dilancarkan pada 2018.

Bersempena dengan “GBO Spring Festival 2022”, Bandai Namco Entertainment Asia ingin memberikan “item in-game” eksklusif kepada 3,000 pemain pertama untuk berpeluang memenangi . “Item in-game” yang akan diberikan adalah GM.SC [ML] & Nero Mobile Suit, Custom Parts” Enhanced Melee & Firing Program, Tenda Begin – Operator Voice dan 100,000 DP.

Berikut adalah cara-cara untuk memenangi giveaway ini:
“Like” dan kongsi Facebook post.Isi butiran anda di laman web rasmi Bandai Namco Entertainment Asia.Pastikan anda kongsi post tersebut secara public jika tidak, penyertaan anda akan dibatalkan.Kod penebusan akan diberikan pada 4 April melalui email.
Medan perang meluas ke angkasa. Kalahkan musuh dengan Mobile Suit anda atau lancarkan serangan mengejut sebagai infantri… Fahami arus pertempuran yang berubah-ubah, dan dapatkan kemenangan anda!6v6 online multiplayer: Mobile Suit Gundam Battle Operation 2 membolehkan anda bertarung bersama rakan anda.Selesaikan pertempuran dan misi yang banyak dan jadilah pilot terkemuka!Menurut PlayStation.
Jadi, kepada peminat dan pemain Gundam Battle Operation 2 apa tunggu lagi? Jom kita dapatkan “item in-game” eksklusif ini. Untuk lebih banyak berita tentang Gundam, sila klik disini.
 Muat turun di sini

MOBILE SUIT GUNDAM BATTLE OPERATION 2Publisher: Bandai Namco EntertainmentRelease Date TBCPlayStation 4, PlayStation 5, Xbox One
MOBILE SUIT GUNDAM BATTLE OPERATION 2 menampilkan pertempuran darat yang diakui oleh pendahulunya, dan muncul dengan menambahkan semua pertempuran ruang baru! Berjuang untuk terus hidup bersama rakan-rakan anda di medan perang yang realistik! Mobile Suits bukan satu-satunya wira di medan perang!

Jangan lupa untuk ikuti kami di TikTok!
  @gamersantaimy
Tags: Gundam Battle Operation 2


Review Mobile Suit Gundam Battle Operation: Code Fairy – Berperang untuk pihak Zeon!

Dari manga ke anime ke game dan sebagainya, francais Gundam telah wujud di setiap jenis platform dan media. Kini tampil dengan game baru yang dibangunkan oleh B.B. Studio dan diterbitkan oleh Bandai Namco, ini adalah review (lewat) saya untuk Mobile Suit Gundam Battle Operation: Code Fairy!

Bagi mereka yang tidak tahu, Code Fairy adalah game “single-player adventure ” yang terdiri daripada tiga jilid berbentuk episod. Mengandungi adegan anime dan aksi tempur mecha vs mecha, Code Fairy mempunyai gameplay berdasarkan game engine Mobile Suit Gundam: Battle Operation 2, serta menyokong “cross-game content”, di mana pemain yang memiliki kedua-dua Code Fairy dan Battle Operation 2 boleh unlock kandungan eksklusif apabila maju dalam cerita.

Naratif dan latar belakang

Dengan perubahan kepada naratif, Code Fairy menceritakan perspektif Principality of Zeon dalam garis masa “One Year War” dan bermula dengan Alma Striner (watak utama) yang diperkenalkan kepada divisi tentera bernama Noisy Fairy. Ini adalah skuad wanita yang diasaskan oleh Kycilia Zabi, dengan Killy Garrett sebagai ketua. Di bawah pimpinannya adalah:
Mia BrinkmannHelena HegelIrmela GruberBarbara Hahildan Alma yang akan dikawal oleh pemain.

Berdasarkan naratif, Code Fairy mempersembahkan cerita baru yang masih terikat dengan dunia Gundam, terutamanya “One Year War”. Saya menganggap diri hanyalah peminat Gundam “biasa” yang tidak mengetahui secara mendalam tentang apa yang berlaku dalam keseluruhan naratif francais. Oleh itu, pendapat saya adalah ceritanya sangat mudah diakses oleh pendatang baru serta peminat tegar.
Code Fairy dibahagikan kepada bab-bab di mana setiap jilid atau “Volume” dibahagikan kepada lima bahagian (jumlah total 15). Memandangkan Volume 2 sudah keluar, saya hanya akan bercakap tentang peristiwa di Volume 1. Pada asasnya, kita boleh anggap Volume 1 sebagai pengenalan, di mana setiap bab menampilkan tutorial mengenai mekanik permainan.

Saya tidak tahu jika anda semua boleh faham tetapi Code Fairy hampir sama seperti game Sakura Wars (2019). Jika dipandang dari satu perspektif, ia seperti anime yang boleh anda bermain. Dengan format episod siap lengkap dengan lagu pembukaan dan penutup, kami mempunyai adegan animasi> bahagian dialog > bahagian customization > bahagian pertarungan > adegan animasi untuk tutup bab > ulang.
Kembali ke topik asal, kami akan mengikuti Alma Stilner, ketika dia memimpin medan perang sambil menghadapi beberapa masalah peribadi sebagai ketua skuad. Pada masa yang sama, pasukan Earth Federation akan menjadi halangan terutamanya Lilith Aidan yang akan kita lawan dalam “Boss Fight” di penghujung Vol 1. Dengan mengikuti naratif, kisah-kisah tertentu dari keseluruhan Gundam Universe akan disebut. Sebagai contoh: Killy dan Barbara akan bercakap tentang unsur-unsur politik yang berlaku di antara Federation dan Zeon, kematian Garma Zabi akan dinyatakan, dan ada seorang “newtype” dalam Noisy Fairy.

Jenis rujukan ini hanya berfungsi sebagai bukti bahawa Code Fairy  wujud dalam garis masa “One Year War”. Bagi mereka yang benar-benar tidak tahu apa yang berlaku, itu  tidak mengapa dan tidak akan merosakkan keseronokan anda. Bagi peminat tegar, anda pasti akan menyukainya kerana game ini penuh dengan rujukan dan easter egg di mana korang pasti akan faham apa yang berlaku. Memandangkan ini adalah game single-player, elemen teras pastinya adalah jalan cerita. Buat masa ini, Volume 1 lebih kepada pengenalan dan memberi “hint” bahawa lebih banyak perkara menarik akan datang.

Apa yang kurang ialah mungkin animasi 3D dan visualnya mungkin tidak begitu bagus di mata beberapa orang. Apa yang boleh saya katakan ialah model watak kelihatan sedikit seperti grafik dari era PS2/PS3 manakala beberapa bahagian animasi 3D amat kekok dan terasa robotik. Namun, animasi 2D-nya memang lawa dan seakan-akan anime!
Gameplay asas

Mekanik permainan sebenarnya sama seperti Mobile Suit Gundam Battle Operation 2 buat sesiapa yang pernah main. Memang sangat perlahan, Code Fairy memerlukan kita berfikir dengan lebih taktikal daripada menyerang secara membuta tuli.
Kita hanya boleh menggunakan Alma manakala watak lain akan dikawal oleh AI. Di samping itu, setiap Mobile Suit (MS) mempunyai satu senjata utama, satu senjata jarak dekat dan sekumpulan sub-senjata. Sebelum memulakan misi, kita boleh “sortie” (customize) setiap MS ini dan juga rakan sepasukan.

Dalam setiap episod, ada pelbagai objektif yang terdiri daripada mengalahkan tentera musuh menggunakan sistem kelemahan bernama Rock-Paper-Scissors (akan saya terangkan di bawah). Pada masa yang sama, setiap peta juga mempunyai misi sampingan yang akan memberi kami EXP dan peralatan baru. Untuk sesiapa yang fikir misinya bervariasi, anda silap. Game ini dengan mudah menjadi repetitif.
Sepanjang durasi misi, kita boleh menangkap Beacon yang merupakan alat penting untuk memenangi pertempuran. Beacon boleh digunakan untuk seru balik rakan sekutu jika MS mereka dimusnahkan dan membaiki MS kami. Tetapi untuk menangkap sesebuah Beacon, anda perlu keluar dari MS dan menggunakan Alma. Pastikan kawasan sekeliling tiada musuh kerana jika tidak, kamu pasti akan mati ditembak.
Sistem Rock-Paper-Scissors

Terdapat beberapa jenis Mobile Suit yang terdiri daripada Raid, General  dan Support. Setiap jenis mempunyai kelemahan tertentu dan dibentuk seperti ini: Raid > Support > General >  Raid. Memahami sistem ini juga sama penting untuk melakukan damage maksimum dan tidak membazirkan peluru. Makin lama, anda akan mendapat akses kepada jenis MS lain yang akan membantu dalam jangka masa panjang.
Mekanik dalam pertempuran

Seperti yang saya katakan di atas, ini bukan game di mana anda boleh sesuka hati spam kombo. Termasuk cooldown dan tempoh reload bagi setiap senjata (jarak dan melee), semuanya memakan masa. Malah pergerakan MS pun terasa terhad kerana mengelak dan dash boleh membuatkan MS kami “overheat”.
Anda perlu belajar untuk tidak spam pada butang serang dan hanya menyerang pada masa yang sesuai. Di samping itu, kita juga boleh menukar jenis senjata untuk sambung melakukan damage sambil menunggu cooldown tamat. Ini menjadikan pertarungan dalam Code Fairy agak lama, kerana setiap pergerakan perlu berhati-hati. Bagi mereka yang inginkan game Gundam yang “fast-paced”, ini bukan untuk anda. Buat pemain baru yang masih ingin cuba, anda mungkin akan menghadapi masalah untuk menyesuaikan diri kepada sistem tetapi pemain veteran pasti suka kerana ia menambah sedikit realisme. Jika saya mengawal sebuah MS, saya yakin beginilah rasanya.

Apa yang membezakan Code Fairy dan Battle Operation 2 (selain naratif) adalah setiap Pilot kini mempunyai abiliti istimewa yang boleh mereka gunakan dalam pertempuran. Contohnya, Alma boleh meningkatkan kelajuan, perisai dan kelajuan cooldown untuk tempoh masa terhad manakala Mia boleh memulihkan 30% HP untuk semua anggota parti. Lebih banyak kemahiran akan dibuka apabila Pilot naik level dan meningkatkan statistik mereka.
Sistem Customization dan senjata

Sepanjang masa bermain, anda akan diberi ganjaran dalam bentuk item yang boleh digunakan untuk meningkatkan MS atau senjata. Item ini mempunyai banyak faedah seperti meningkatkan damage untuk serangan jarak dekat dan jarak jauh, meningkatkan defense, memberikan lebih banyak HP dan sebagainya. Untuk mendapatkan item yang lebih baik, kita sentiasa perlu cuba dapatkan S Rank dalam misi. Jika dapat melakukannya, ganjaran akan bertambah baik untuk menguatkan MS kita.
AI sebenarnya agak bijak

Anggota parti kita dikawal oleh AI, tetapi seperti yang awak semua tahu.. kebanyakan AI tidak begitu pandai. Yang mengejutkan saya adalah sistem AI dalam Code Fairy sebenarnya tidak begitu bodoh dan agak bijak. Selalunya, AI dalam Code Fairy dapat bertindak balas kepada situasi mengikut apa yang saya mahukan di mana saya boleh mengarahkan mereka untuk menyerang sasaran lemah dengan menekan “O”.
Jika dilakukan dengan betul, anda boleh melancarkan “Chain Attack” yang memberikan output damage lebih tinggi.
Aspek replayability lain

Code Fairy mempunyai mode Simulator yang mengandungi tiga mode berbeza:
Situation: Pemain harus menyelesaikan pelbagai misi seperti Time Attack, Survival dan Battle System: Infantry. Selepas menyelesaikan misi, anda akan unlock beberapa bahagian atau peralatan untuk menguatkan lagi MS.Cost Team: Pertarungan ala-ala Team Deathmatch di mana pasukan dengan mata terbanyak akan menang. Hati-hati kerana setiap MS mempunyai kos tertentu (lebih kuat MS tersebut, lebih tinggi kosnya).Training: Tutorial sama yang terdapat dalam Story Mode.

Jika sudah selesai dengan Story Mode, maka Simulator Mode mungkin satu-satunya sebab korang akan kembali bermain kerana hanya mode ini sahaja yang kami boleh menggunakan pelbagai MS (sesetengah MS tidak boleh digunakan dalam jalan cerita dan hanya boleh digunakan dalam Simulator).
Pendapat

Secara keseluruhan untuk review ini,  saya boleh katakan bahawa jalan cerita dalam Code Fairy boleh dinikmati oleh sesiapa sahaja, sama ada mereka baru mengenali francais mahupun peminat lama. Masalahnya.. gameplay-nya agak “niche” sebab rentak terlalu perlahan dan mengharuskan kita untuk berfikir lebih taktikal. Oleh sebab itu, Code Fairy hanya akan menarik minat sekumpulan kecil orang sahaja, khususnya peminat Gundam.
Cerita ini menunjukkan banyak potensi dengan “nada yang lebih gembira” bersama sekumpulan watak baru yang mudah disukai tetapi disertakan dengan gameplay yang kurang menarik. Saya tidak ingin memberi komen yang terlalu buruk kerana ini lebih kepada minat individu tetapi selain itu, semuanya bagus. Anggap saja Code Fairy sebagai game anime biasa tetapi dengan sedikit genre taktikal.

Maka, tamatlah review saya untuk Gundam Battle Operation Code Fairy yang kini boleh didapati di PlayStation 4 dan 5. Volume 1 dan 2 sudah tersedia manakala Volume 3 akan tiba pada 3 Disember nanti. Untuk segala liputan kami tentang francais Gundam, sila tekan pautan ini.
 Pra-daftar di sini

Mobile Suit Gundam: Battle Operation Code FairyPublisher: Bandai Namco EntertainmentDeveloper: B.B. StudioRelease Date: 2021-11-05PlayStation 4, PlayStation 5
Mobile Suit Gundam: Battle Operation Code Fairy menceritakan tentang "Noisy Fairy" - sebuah unit rahsia yang diketuai oleh Alma dan di bawah kawalan langsung Kycilia dari Principality of Zeon. Semasa "One Year War," unit ini berjuang untuk menembus benua Amerika Utara. Permainan ini menampilkan aksi unggul Mobile Suit Gundam: Battle Operation 2, sambil memberikan kisah sampingan yang mendalam dan luas untuk peminat dan pemain baru. Jelajahi dunia Code Fairy kerana ikatan yang tidak putus terbentuk di tengah-tengah kekejaman perang.

Jangan lupa untuk ikuti kami di TikTok!
  @gamersantaimy
The Review

                    Mobile Suit Gundam Battle Operation: Code Fairy

6.5
Score

Cerita ini menunjukkan banyak potensi dengan "nada yang lebih gembira" bersama sekumpulan watak baru yang mudah disukai tetapi disertakan dengan gameplay yang kurang menarik untuk pemain baru.

PROS
 Kisah baru yang meletakkan perspektif lain kepada francais dengan watak yang mudah disukai  Sistem pertempuran kompleks yang menambah lapisan baru pada pertarungan Gundam

CONS
 Secara visual, ia kelihatan ketinggalan zaman Gameplay tidak begitu mesra dan mungkin tidak menarik perhatian orang ramai

Review Breakdown

Anggap saja Code Fairy sebagai game anime biasa tetapi dengan sedikit genre taktikal
0

Tags: animegundamMobile Suit Gundam Battle Operation: Code FairyPS4ps5review


Blueprint E-sukan akan siap pada bulan April ini kata Menteri Belia dan Sukan

Pelan tindakan (blueprint) untuk pembangunan sukan elektronik (e-sukan) di Malaysia dijangka akan siap pada bulan depan, kata Menteri Belia dan Sukan, Syed Saddiq Syed Abdul Rahman. Beliau berkata, pelan tindakan itu akan memberi tumpuan kepada lima strategi utama iaitu:

Pembangunan atlet ke arah kecemerlangan e-sukan
Sokongan untuk pertumbuhan industri e-sukan
Akses kepada kemudahan e-sukan yang lebih baik untuk menarik para pelabur
Membina kesedaran awam dan mempromosikan permainan yang bertanggungjawab
Memupuk sifat pentadbiran yang baik dalam industri e-sukan.

Di Dewan Rakyat, Datuk Mas Ermieyati Samsudin juga menanyakan soalan kepada beliau adakah program-program yang dijalankan oleh Kementerian Belia dan Sukan mampu menarik minat para belia di luar sana dengan e-sukan, sejajar dengan Revolusi Perindustrian 4.0. Beliau menjawab:
“Kementrian melalui Majlis Sukan Negara merangka pelan tindakan pertama bagi sukan elektronik di Malaysia yang akan membolehkan perancangan dan pelaksanaan program e-sukan lebih berstruktur untuk pembangunan yang lebih holistik, dari akar umbi hinggalah peringkat antarabangsa.”
Beliau juga berkata, jawatankuasa khas yang terlibat dalam merangka pelan tindakan itu termasuklah para peminat sukan dan personaliti industri. Tambahnya lagi, kementerian sedang bekerjasama dengan Esports Malaysia (ESM) untuk menganjurkan liga sukan elektronik untuk menentukan ranking pemain mengikut acara yang mereka ambil bahagian.
Sumber: Stadium Astro
Menurutnya lagi, E-sukan juga akan mewujudkan peluang pekerjaan dan meningkatkan ekonomi negara menerusi teknologi dan pelancongan.
“Malaysia berada di tangga ke-21 dalam ranking pasaran global untuk e-sukan. Malah, Razer, syarikat e-sukan terbesar, telah menggunakan 280 belia di ibu pejabat barunya di Malaysia.” katanya.
Menjawab pertanyaan tambahan dari Mas Ermieyati mengenai platform latihan e-sukan untuk belia luar bandar yang mungkin menghadapi masalah dengan sistem jalur lebar, Syed Saddiq berkata Kementerian Belia dan Sukan akan bekerjasama dengan Kementerian Komunikasi dan Multimedia, serta sektor swasta untuk memperluaskan pembangunan sukan elektronik ini.
Sumber: The Sun Daily
Jangan lupa untuk ikuti kami di TikTok!
  @gamersantaimy
Tags: aprilblueprintEsportsesukankbsSyed Saddiq


The Umbrella Academy Akan Berakhir Dengan Musim 4, Tarikh Tidak Diumumkan!

Kebelakangan ini, Netflix banyak membatalkan siri-siri original mereka. Tetapi untuk peminat The Umbrella Academy, nampaknya mereka boleh menarik nafas lega kerana siri tersebut akan kembali dengan musim 4. Tetapi malang sekali ianya merupakan musim terakhir untuk siri tersebut.

Family meeting, Brellies: We're going on a fourth and final adventure. ☂🖤 pic.twitter.com/0zOYDb6Jwm

— Umbrella Academy (@UmbrellaAcad) August 25, 2022

Kalau anda ingin tahu, The Umbrella Academy merupakan adaptasi daripada komik yang dihasilkan oleh Gerard Way dan Gabriel Bá. Siri ini membawa anda mengikuti kisah sekumpulan kanak-kanak yang dilahirkan pada masa yang sama, hari yang sama serta mempunyai kebolehan unik masing-masing. Ia tertumpu pada tujuh watak yang telah diambil oleh Reginald Hargreevees sebagai anak angkat, yang dibesarkan untuk melindungi dunia.

Dengan musim ketiga membawa dimensi daripada garis masa yang lain, kita diperkenalkan pula dengan The Sparrow Academy. Pelbagai juga perkara yang terjadi dalam musim tersebut, dan nampaknya peminat boleh nantikan pengakhirannya dalam musim terbaru nanti.
Siri Netflix ini juga agak berbeza daripada kandungan komik tetapi masih mempunyai asas daripada karya tersebut. Disebabkan itulah agak susah untuk kita meneka penceritaannya dalam musim terakhir ini. Mungkin juga The Umbrella Academy 4 ini akan membuat penceritaan original dan memberikan penamat yang boleh menggembirakan semua peminat.

Apapun, dengan pengumuman rasmi mengenai The Umbrella Academy, nampaknya inilah titik terakhir untuk setiap watak dalam siri. Anda yang masih belum menontonnya, bolehlah melanggan Netflix dan habiskan siri ini sebelum musim terbaru dikeluarkan. Untuk mendapatkan liputan lain mengenai siri Netflix daripada kami, boleh klik pautan ini.
Jangan lupa untuk ikuti kami di TikTok!
  @gamersantaimy
Tags: netflixThe Umbrella Academy


Bahasa Sim Kini Boleh Di Terjemah

Kaki The Sims mesti by now dah biasa dengan bebel-bebel mengarut yang dicakapkan oleh watak-watak dalam game ni.

Nampaknya bahasa Sim ni yang dipanggil Simlish (bukan Singlish), akan diterjemahkan menjadi bahasa yang actually boleh di fahami dan maybe digunakan kot? Sebab pihak Maxis nak keluarkan terjemahan rasmi.

Lin-Z baru-baru ni ditambahkan dalam The Sims 4, dimana Sims korang boleh guna dalam game; dia ni macam Alexa la kononnya dalam dunia sebenar yang mana Maxis memang tengah buat.
Daripada app Alexa Maxis ni korang boleh main lagu-lagu soundtrack dari game ni ataupun disekolahkan pasal sejarah game The Sims. Kalau kau cakap Simlish pun Alexa ni boleh translate dan Lin-Z dalam game pun akan bagi cebisan bahasa ni untuk korang cuba bila relationship korang dah maxed out.

Terjemahan Simlish sebelum ni hanya unofficial yang fans buat, tapi nampaknya Maxis akan buat ianya official.
Kalau unofficial punya, ni antara terjemahannya:

App yang Maxis buat ni adalah free dan bakal diterbitkan minggu depan. So korang ready ke nak master satu bahasa baru? Jangan terkejut lepas ni job posting ada cakap “fluency in Simlish is an added advantage”.
Harva sol labaga along with hava so lawnumg!
Jangan lupa untuk ikuti kami di TikTok!
  @gamersantaimy
Tags: maxisPS4simlishthe sims 4Xbox One


Valve Di Siasat Kerajaan Brazil

Kebelakangan ni, kontroversi dan masalah sedang membelenggu sebuah game buatan studio dari Brazil, bertajuk Bolsomito 2k18.

Ianya telah mula dijual di Steam pada 6 Oktober, dan game beat em’ up ni menugaskan player untuk “membersihkan” negara daripada komunisme, korupsi dan nilai-nilai songsang dalam masyarakat..

Player yang dah main game ni mengatakan Bolsomito 2k18 ni memang nampak sangat menggalakkan keganasan terhadap golongan kulit berwarna, perempuan, LGBT dan puak ekstrim sayap kiri.
Dan la penuh dengan mende-mende kontroversi camni, dia tambah pulak dengan kaitan dengan keadaan politik semasa kat Brazil sekarang ni. Game ni di ilhamkan dari ahli politik haluan kanan  iaitu Jair Bolsonaro, yang dikatakan nampak cam nak menang pilihanraya Brazil skang ni. Dalam game ni, Bolsonaro dah jadi presiden Brazil.
Kementerian dari Brazil, Public Ministry of the Federal District and Territories (MPDFT) dah bukak kertas siasatan rasmi kepada developer game ni iaitu BS Studios.

Berdasarkan kertas siasatan ni, MPDFT kata dia nak siasat sebab timing game ni keluar ngam-ngam 2 hari sebelum pilihanraya round pertama kat Brazil. Diorang gak claim game ni terang-terang nak ancam presidensi dan juga pilihanraya 2018.
MPDFT juga akan arahkan Steam untuk takedown game tu, dan kenalpasti siapa yang bertanggungjawab dari BS Studios.
Steam pun tak kurang gak panas buat masa ni, yang baru-baru ni buat kelonggaran dalam syarat untuk masuk platform diorang. Bolsomito 2k18 tidak di ban berdasarkan kategori “trolling”.
Teringat plak aku kat troll Pokémon gameboy tu..
Jangan lupa untuk ikuti kami di TikTok!
  @gamersantaimy
Tags: bolsomito 2k18steamValve


Pra-daftar untuk Close-Beta World of Dragon Nest sekarang! Terhad kepada 30,000 akaun sahaja!

Korang semua ingat tak game nostalgia MMORPG Dragon Nest? Rindu gila kan? Sekarang ni ada game baru Dragon Nest untuk mobile iaitu World of Dragon Nest, yang dibangunkan oleh Eyedentity — pasukan asal yang menghasilkan permainan video Dragon Nest di PC serta diterbitkan oleh Nexon Thailand. Mereka kini sudah siap sedia untuk mengumumkan tarikh bagi Closed-Beta Test (CBT). Dari 1 sehingga 7 Ogos 2019, peminat Dragon Nest boleh daftar untuk menangi peluang mengambil bahagian dalam Closed-Beta Test hari ini. Korang boleh lawat link ini untuk mula daftar ya. (Eksklusif hanya untuk Android dan keluaran penuh untuk kedua-dua Android dan iOS).

Closed-Beta Test ini hanya boleh didapati di 5 negara sahaja di Asia Tenggara termasuk Malaysia, Singapura, Indonesia, Filipina, dan Thailand. Memandangkan Closed-Beta Test dilakukan dengan tujuan untuk menguji kestabilan server dan pelbagai kandungan demi maklum balas pemain, versi permainan yang sedia ada ini
tidak akan mewakili produk akhir. Data dan nasihat daripada pemain akan digunakan untuk menambah baikkan game bagi keluaran akhir yang akan datang. Pendaftaran hanya dibuka untuk 30,000 akaun pertama sahaja (dari semua lima negara), jadi saya sarankan korang semua daftar sekarang untuk menangi peluang bermain!

Tarikh: Daftar untuk mengambil bahagian di Closed-Beta Test: 24 – 30 Julai 2019 (terhad kepada 30,000 akaun daripada lima negara di atas).
Tempoh CBT: 1 – 7 Ogos 2019 (PVP dan sistem Cash Shop boleh didapati pada 6-7 Ogos)
Bagaimana untuk daftar CBT:

Lawat link ini di laman web rasmi mereka.

setiap peserta CBT harus daftar untuk main game ini.

 Muat turun game ini di laman web rasmi mereka bermula 1 Ogos.

Tekan butan Download daripada Google Play

Kalau korang nak maklumat lanjut atau update terbaru tentang World of Dragon Nest, boleh lah lawat laman Facebook mereka ya!
Jangan lupa untuk ikuti kami di TikTok!
  @gamersantaimy
Tags: Closed-Beta TestEyedentitymmorpgMobileNexon ThailandWorld of Dragon Nest


Sony merancang acara persidangan permainan PS5 kemungkinan 3 Jun ini!

Sony Interactive Entertainment merancang untuk mengadakan acara digital untuk mempamerkan permainan PlayStation 5 pada 3 Jun 2020, menurut laporan Bloomberg oleh Jason Schreier dan Takashi Mochizuki.

“Acara maya kemungkinan diadakan pada 3 Jun, walaupun beberapa orang juga diingati bahawa rencana telah berjalan lancar dan tarikhnya mungkin berubah,” demikian laporan tersebut. “Acara PlayStation 5 lain mungkin akan menyusul dalam beberapa minggu dan bulan mendatang, serta Sony tidak diharapkan untuk mendedahkan setiap butiran penting pada konsol semasa persembahan pertama ini.”

Tetapi apabila dihubungi oleh Bloomberg, jurucakap Sony Interactive Entertainment enggan memberikan komen. Sebelum artikel Bloomberg diterbitkan, wartawan VentureBeat Jeff Grubb juga telah memberi hint bahawa acara PlayStation 5 akan diadakan pada 3 Jun, dengan menyatakan dalam tweet di Twitternya bahawa ia akan diadakan “selepas 2 Jun,” tetapi “sedikit sebelum 4 Jun.”

Slight update pic.twitter.com/GrfjotVXA8
— Jeff Grubb (@JeffGrubb) May 27, 2020

PlayStation 5 yang dijangkakan akan datang musim cuti tahun ini dilaporkan oleh Jeff Grubb di artikel mengenai acara ini sendiri di laman web Venture Beat.
“Walaupun pendedahan 3 Jun harus memberikan penampilan terbaik di PS5, jangan harap Sony memberikan setiap perincian mengenai sistem gen seterusnya,” kata Grubb dalam laporannya. “Syarikat boleh menahan harga dan melepaskan masanya untuk tarikh lain. Harga untuk PS5 masih tertakluk kepada turun naik. Sony ingin melancarkan dengan harga yang kompetitif, tetapi juga tidak mahu kerugian pada perkakasan. “

Grubb turut menyatakan apa yang akan dipamerkan Sony minggu depan dengan harapan ianya fokus pada apa yang mungkin berlaku dalam permainan generasi berikutnya untuk PlayStation 5. Syarikat itu nampaknya menyedari reaksi balas yang dihadapi oleh Microsoft untuk acara Xbox 20/20 pertamanya. Peminat tidak berpuas hati dengan kurangnya permainan pada persembahan itu. Sebagai tindak balas, Sony mahu bergantung pada permainan PS5 yang sebenarnya berjalan pada perkakasan sebenar.
Sony setakat ini melancarkan spesifikasi PS5, logo dan wireless controller baru untuk konsol generasi seterusnya. Sony belum menunjukkan lagi rupa sebenar PlayStation 5, dan tidak jelas apakah syarikat itu akan melakukannya pada acara 3 Jun yang dikhabarkan. Jadi kita nantikannya pada 3 Jun ini!
Sumber: Bloomberg, VentureBeat
Jangan lupa untuk ikuti kami di TikTok!
  @gamersantaimy
Tags: acara PlayStation 5Bloombergplaystation 5ps5Sony Interactive EntertainmentVentureBeat


Pokémon Scarlet & Violet Tampil Dengan Ciri “Let’s Go!”, Konsol OLED Edisi Khas Juga Diperkenalkan!

Pokémon Scarlet & Violet telah melepaskan trailer terbaru yang mendedahkan beberapa watak baru serta Pokemon baru yang anda akan jumpai semasa pengembaraan di Paldea! Bukan itu sahaja, konsol Nintendo Switch OLED khas bertemakan game baru ini juga didedahkan! Anda boleh menonton trailer baru di bawah.

Anda boleh membawa satu Pokémon keluar dan berjalan bersama anda di kawasan luar kawasan Paldea yang hebat. Apabila anda mempunyai Pokémon meneroka dengan anda di tanah lapang, anda boleh menggunakan ciri “Let’s Go!” untuk menghantar Pokémon itu ke arah yang anda nyatakan. Pokémon yang anda hantar kemudian secara bebas mengambil item di kawasan itu malah ia juga mempunyai Auto Battles dengan Pokémon berdekatan.

Auto Battle ialah cara baharu bertarung yang boleh diaktifkan dengan menggunakan ciri “Let’s Go!”. Pokémon akan dihantar untuk melawan Pokémon liar tanpa arahan daripada pokemon trainer. Selain itu, Pokémon kita juga boleh mencari sendiri musuh untuk mulakan pertempuran.

Apabila Pokémon anda keluar dan terlibat dalam Auto Battle, anda boleh melakukan apa yang anda mahu—berada di sisinya untuk mengawasinya atau cuba cari item berdekatan. Dengan mengalahkan Pokémon liar dalam Auto Battle, Pokémon anda juga boleh memperoleh item dan Exp! Kuasai ciri baharu ini dan terokai setiap sudut rantau Paldea yang luas ini!

Pokemon baru
Terdapat tiga pokemon baru yang anda akan temui di Paldea. Berikut adalah pokemon tersebut:
KlawfCeruledge (Violet)Armarouge (Scarlet)

Switch OLED Model Pokémon Scarlet & Violet Edition

Model OLED Pokémon Scarlet & Violet Edition menampilkan ilustrasi khas Pokémon Legendary yang terdapat dalam game Pokémon Scarlet dan Pokémon Violet, Koraidon dan Miraidon, serta Sprigatito, Fuecoco, dan Quaxly. Konsol ini akan tersedia pada November ini!

Untuk mendapatkan liputan lain mengenai game ini daripada kami, boleh klik pautan ini.
Jangan lupa untuk ikuti kami di TikTok!
  @gamersantaimy
Tags: Pokemon ScarletPokemon Violet


Luas, Lekuk, Grafik menakjubkan? Ini ulasan kami untuk Monitor Acer AOpen 27HC5RP terbaru!

Anda msaih ingat kami pernah mengongsikan 3 serangkai Monitor Acer AOpen terbaru awal bulan Jun hari itu? Siapa sangka (sambil angkat kening sebelah), Acer telah sekali lagi memberi kami untuk mencuba sendiri produk terbaru siri ini! Ya, ditangan saya sekarang adalah Monitor Acer AOpen 27HC5RP terbaru yang sememangnya menarik jiwa dan mata para gamers sedunia kerana lekuknya, grafik FHD nya, besar skrin nya~ Eh semualah! Saya akan kongsikan sendiri pengalaman saya menggunakan monitor untuk review kali ini!

Tanpa melengahkan masa lagi… Jom kita mulakan! Bagi anda lihat dulu bertapa gah nya Monitor Acer AOpen 27HC5RP  terbaru ini sambil mengongsikan apa yang ada pada cirinya!

Paparan FHD dan Curved?? Wow gempak weh!
Monitor Acer AOpen 27HC5RP terbaru yang sebesar 27′ inci ini dilengkapi dengan Full HD dimana setiap game yang kami main kan memang nampak ibarat nyata! Bukan setakat game PC yang biasa-biasa kami cuba, kami sambungkan monitor ini untuk mencuba permainan eksklusif PlayStation 4 terbaru yang kini tengah hangat iaitu The Last of Us Part II!

Color gamut yang mencecah sehingga 72% NTSC serta warna yang menyerlah di skrin memang membuat sesebuah permainan yang dimainkan nampak realiti! Resolusi FHD yang disediakan juga nyata menajamkan setiap pandangan dari dalam permainan dan bukan setakat permainan, saya sendiri mencuba mengedit beberapa gambar, nyata setiap warna yang dikeluarkan memang tidak tersilap pilih!

Bukan itu sahaja, dengan keluasan paparan bersama 1500R paparan Curved, seluruh tontonan sinematik atau permainan yang gempak dimainkan akan mengurangkan kesakitan mata dengan skrin ini! Ada lagi, monitor ini turut mempunyai rekaan tanpa bingkai “ZeroFrame“. Tidak terlupa, AOpen 27HC5RP juga dilengkapi dengan reka bentuk VESA mount dan adjustable stand yang membolehkan pengguna mencari kedudukan tontonan ideal mereka. Juga terdapat lubang port dibelakang tersedia untuk HDMI,DP dan lubang kuasa serta Jack Headphone! Ibarat dalam dunia permainan? Sudah semestinya anda akan berada dalam dunia anda sendiri dengan keseronokan dan kepuasan penglihatan pada setiap inci skrin ini!!

Teknologi AMD FreeSync yang tersedia!
Nak lihat sebuah monitor yang kekal stabil dengan framerate nya? Monitor Acer AOpen 27HC5RP lah jawapannya! Dilengkapi dengan Radeon FreeSync, framerate diselaraskan dengan kad grafik, yang menghilangkan penipisan skrin dan memberikan pengalaman permainan yang sangat lancar!

Jadi anda tidak perlu risau jika rate anda jatuh, kerana Overclock boleh mencecah sehingga 165Hz Refresh Rate dimana pada setiap penggerakkan permainan akan menjadi lancar dan itu termasuk pada randering bingkai serta mengurangkan lag input! Game yang saya main? Sudah tentu terlebih lancar! Jadi anda tidak perlu risau lagi dengan rasa sebarang lag atau blur dalam permainan kerana Response Time bagi monitor ini adalah 5ms!
Mod yang tersedia atas pilihan anda!

Setiap monitor sudah semestinya ada pilihan mod yang tersedia pada pengguna, sama juga seperti Monitor Acer AOpen 27HC5RP ini. Antaranya seperti butang yang tersorok dibawah monitor adalah untuk Power On/Off, juga untuk membuka tetapan monitor yang termasuk “Brightness“, “Sound Audio” serta beberapa ciri mod pandangan yang tersedia yang sesuai untuk game, atau anda seorang penjimat dan sayangkan sekeliling, maka mod Eco lah pilihan anda. Terdapat juga mod Movie serta Grafik yang semestinya sesuai untuk tontonan filem, atau menggunakan editor termasuk editor video dan graafik.

Spesifikasi Monitor Acer AOpen 27HC5RP

Jenis
Frameless

Warna
Black

Saiz Paparan
27″

Kawasan Paparan Aktif (mm)
597.88 x 336.31

Jenis Panel
VA

Max. Resolusi dan Refresh Rate
1920×1080 @ overclock to 165Hz

Glare
N

Response Time
5ms (G to G)

Contrast Ratio
4000:1 (Native)

Brightness
250 (typ)/225 (min) nits (cd/m2)

Viewing Angle
178° (H), 178° (V)

Colors
16.7 million

Color gamut
72% NTSC

Bits
8Bit

Input Signal
DP x 1 + HDMI x 2 + Earphone x 1

VESA Wall Mounting
75 x 75mm

Speaker
N

Power Supply (100 – 240 V)
External Adapter

Tilt
-5° ~ 20°

Swivel
N/A

Height Adjustment
N/A

Pivot
N/A

Power Consumption
TBD

Berbaloi atau pun tidak untuk pembelian?

Keseluruhan pendapat saya bagi monitor Acer AOpen 27HC5RP, adalah sesuatu dalam pilihan untuk anda yang sememangnya mencari monitor baru yang perlu disesuaikan dengan PC Gaming korang! Betul! Saya yang tengah mencari monitor ini pun rasa menyesal terbeli yang lain sebelum monitor ini keluar!
Harga dia, tersangatlah berbaloi! Sebab apa, dengan kualiti grafik yang sangat memuaskan pandangan, serta keluasan paparan sehingga “ZeroFrame”, audio yang hadir juga masih memuaskan, semua ini hanya berharga RM699.00 sahaja!!! Murah dan berbaloi sangat kan? Sebab 27′ inci beb! Bukan 21 atau 24′ tetapi 27′ dan Curved!
Pada anda yang berminat  nak membeli monitor Acer AOpen 27HC5RP ini, jangan segan-segan dan teruskan pembelian anda di:

Authorized reseller

Kedai Dalam Talian Rasmi Acer
https://store.acer.com/en-my

Kedai Dalam Talian Rasmi Acer (Shopee)
https://shopee.com.my/m/acer-official-shop

Kedai Dalam Talian Acer – Viewnet (Shopee)
https://shopee.com.my/acer.os.viewnet

Kedai Dalam Talian Acer – Just IT (Shopee)
https://shopee.com.my/acer.os.justit

Kedai Dalam Talian Acer – NotebookPlaza (Shopee)
https://shopee.com.my/acer.os.nbp

Jangan lupa untuk ikuti kami di TikTok!
  @gamersantaimy
Tags: Acer AOpen 27HC5RPAOpen 27HC5RPMonitor Acer AOpen 27HC5RPreviewReview Acer AOpen 27HC5RPulasanulasan Acer AOpen 27HC5RP


[TGA 2019] The Game Awards menawarkan DEMO STEAM PERCUMA untuk Game yang belum keluar!

Geoff Keighley, pengasas dan tuan rumah untuk The Game Awards, mengumumkan sebuah projek yang baru sahaja bermula tadi. Diberi nama The Steam Game Festival, ia dicipta untuk memberi para pemain peluang untuk mencuba beberapa permainan baru yang belum dikeluarkan secara rasmi dengan Steam sebagai pelantar rasmi.

Demo hanya akan tersedia selama 48 jam, dan merangkumi 13 demo permainan video di Steam. Berikut adalah senarai permainan video:

System Shock (Nightdive Studios)

Eastward (Pixpil/Chucklefish)

Spiritfarer (Thunder Lotus)

Moving Out (SMG Studio/Devm Games/Team17)

Röki (Polygon Treehouse/United Label)

Chicory (Greg Lobanov)

Wooden Nickel (Brain&Brain)

Haven (The Game Bakers)

Heavenly Bodies (2pt Interactive)

Acid Knife (Powerhoof)

The Drifter (Powerhoof)

CARRION (Phobia/Devolver)

Skatebird (Glass Bottom Games)

Memberi peminat peluang untuk benar-benar mencuba permainan di atas adalah langkah yang menarik untuk acara ini. Menurut Keighley, idea di sebalik Festival ini ialah daripada E3.
Pemain dapat bermain mana-mana demo yang tersedia melalui Steam semasa acara ini berlangsung. Pada masa yang sama, Steam juga akan menyiarkan The Game Awards dalam resolusi 4K untuk tontonan paling terperinci dan selesa.

Jangan lupa untuk ikuti kami di TikTok!
  @gamersantaimy
Tags: Game DemosteamThe Game AwardsThe Steam Game Festival


Riot Games rasmi bakal melancarkan Valorant Mobile!

Baru-baru ini, Riot Games telah mengumumkan bahawa mereka akan melancarkan Valorant Mobile semasa menyambut ulang tahun pertama game kejayaan Valorant dengan lebih dari 14 juta pemain aktif setiap bulan. Sebelum ini, mereka telah melancarkan Valorant untuk platform PC melalui Steam pada bulan Jun tahun lalu dengan membawa genre first-person shooter kepada pemain.

🚨 #VALORANT is coming to Mobile! pic.twitter.com/1HXiOT2iZk

— Valorant News (@ValorINTEL) June 2, 2021

Eksekutif Produser Valorant, iaitu Anna Donlon mengesahkan bahawa Valorant Mobile tidak akan mempunyai spin off dan tidak membenarkan cross-play dengan versi PC. Beliau juga menyatakan buat masa ini, tidak banyak info yang boleh diumumkan, dan mereka belum memilih tarikh rasmi untuk pelepasan versi mobile.

Come celebrate VALORANT's One year with us. The VALORANT Anniversary event starts NOW! Click through for more details. (1/2) pic.twitter.com/la7Nm4hqzf
— VALORANT (@PlayVALORANT) June 2, 2021

Riot Games menyatakan mereka ingin melihat komuniti pemain Valorant meningkat dan menghargai apa yang studio tersebut cuba lakukan. Mereka juga tidak sabar untuk memberikan pengalaman kompetitif Valorant yang sama kepada lebih ramai pemain secara global. Malah, sempena menyambut ulang tahun pertama kejayaan Valorant, studio tersebut telah mengumumkan bahawa pemain boleh menuntut item in-game secara percuma sepanjang bulan Jun ini.

Kenyataan mengenai pengalaman kompetitif Valorant yang sama dijanjikan Riot Games di platform mobile bukanlah sesuatu yang mustahil, kerana mereka telah berjaya membawa League of Legends ke versi mobile. League of Legends: Wild Rift mempunyai purata masa 17 minit perlawanan, jadi mungkin lebih menarik jika studio itu memilih untuk melakukan port Valorant 1:1 di mobile nanti. lagipun, Valorant boleh dikatakan sebagai game best-of-24-rounds, jadi mungkin ia tidak sesuai untuk dicepatkan masa perlawanannya.

Buat masa ini, Riot Games masih lagi belum mengumumkan tarikh rasmi pelancaran serta spesifikasi untuk Valorant mobile. Bagi yang berminat untuk membaca segala liputan kami mengenai Valorant, anda boleh tekan sahaja pada pautan yang tersedia ini.
 MUAT TURUN DISINI!!!

VALORANTRelease Date: 2020-06-02Microsoft Windows
VALORANT adalah penembak taktikal berasaskan watak 5v5 bersaing untuk PC, yang kini sedang dibangunkan di Riot Games. Akan dilancarkan di seluruh dunia pada musim panas 2020, VALORANT adalah permainan multiplayer yang tepat dan mematikan dengan pelbagai senjata, agen dengan kebolehan yang unik dan peta yang kompetitif untuk ribuan jam bermain.

Jangan lupa untuk ikuti kami di TikTok!
  @gamersantaimy
Tags: AnniversaryRiot GamesValorant Mobile


PUBG PC mengikut versi MOBILE & memperkenalkan mode TEAM DEATHMATCH!

Mula dikeluarkan di versi mobile, PUBG PC akhirnya memperkenalkan Team Deatchmatch sebagai mode terbaru dalam Arcade. Mode ini menjemput pemain untuk bertarung secara 8 vs 8 pada 7 medan pertempuran berbeza yang boleh anda pilih. Pemain juga boleh menggunakan loadout senjata di PUBG Battle Royale untuk bantu pasukan menang.

Antara info penting untuk mode Team Deathmatch PUBG:

Pertarungan 8 vs 8;
Hanya mengggunakan FPP;
Spawn Kit disediakan;

Buka peta untuk memilih senjata Spawn Kit;

Pemain akan “respawn“;

Pemain akan “respawn” selepas 5 saat mati;
Pemain akan “respawn” berhampiran rakan sekiranya lokasi selamat;
Pemain akan “imun” buat sementara waktu selepas “respawn“;

Tiada knockdown;
Tiada friendly fire;
Jika tidak menerima damage, HP akan pulih sendiri;
Pemain tidak boleh “reconnect” semasa di TDM.

Jika satu pasukan mencapai 50 KILL atau KILL paling banyak dalam tempoh masa 10 minit, mereka akan memenangi satu pusingan. Team Deathmatch mempunyai dua pusingan bagi setiap perlawanan.
Berikut adalah peta yang boleh digunakan di Team Deathmatch PUBG PC:

ERANGEL – Stalber, Sosnovka Military Base
SANHOK – Paradise Resort, Docks
VIKENDI – Podvosto, Peshkova
MIRAMAR – Campo Militar

 MUAT TURUN DI SINI!!

PlayerUnknown's Battlegrounds (PUBG)Developer: PUBG CorporationRelease Date TBCMicrosoft Windows
PlayerUnknown's Battlegrounds (PUBG) adalah permainan berbilang pemain pertempuran royale dalam talian yang dibangunkan dan diterbitkan oleh PUBG Corporation, anak syarikat permainan video Korea Selatan Bluehole. Platform yang hadir adalah PC, PS4 dan juga Xbox One.

Jangan lupa untuk ikuti kami di TikTok!
  @gamersantaimy
Tags: PCPlayerUnknown's Battlegrounds  (PUBG)pubgTDMTeam Deathmatch


Pencipta Silent Hill siap sedia keluarkan game seram baru pada 2023!

Dikenali sebagai pencipta kepada permainan Silent Hill dan Gravity Rush, Keiichiro Toyama telah berkongsi beberapa maklumat terkini tentang permainan seram terbarunya dalam sebuah temuramah. Meskipun belum mengumumkan nama rasmi kepada komuniti, ia digambarkan sebagai permainan “action-adventure” dengan unsur-unsur seram yang sepatutnya akan menarik perhatian peminat yang menikmati projek lamanya.

Walaupun begitu, masih lama lagi sebelum kita dapat melihat permainan ini kerana Toyama mengatakan bahawa pembangunan permainan akan mengambil masa sekitar tiga tahun, jadi jangan berharap untuk melihatnya sehingga 2023.

Pengasas Bokeh Game Studio – Junya Okura, Keiichiro Toyama, dan Kazunobu Sato.
IGN Jepun bercakap dengan Toyama dalam wawancara yang membincangkan pembangunan permainan baru ini dan apa yang boleh diharapkan oleh peminat. Toyama mengatakan projek baru itu akan menjadi permainan “action-adventure yang akan menarik minat peminat lama saya,” tetapi memandangkan beliau bukan sahaja bertanggungjawab untuk Silent Hill tetapi juga Gravity Rush, ayat ini boleh memberikan maksud yang berbeza kepada setiap individu.
Sedikit berita baik untuk penggemar seram, kerana nampaknya permainan akan lebih ditujukan kepada genre seram, walaupun bukan pengalaman seram “tegar“.
“Sekiranya ada, ini lebih merupakan permainan berorientasikan seram. Tetapi kami akan fokus untuk menjadikannya pengalaman hiburan yang lebih luas, bukan permainan seram tegar.” kata Toyama.

Toyama bersama producer Kazunobu Sato dan pengarah permainan Junya Okura meninggalkan Sony tidak lama dahulu untuk membentuk Bokeh Game Studio di mana mereka akan mengusahakan projek baru termasuk permainan seram ini. Pengumuman mereka dikongsi dalam video di bawah yang menunjukkan ketiga-tiga bercakap mengenai hasrat mereka untuk membuat permainan dan keputusan untuk berdikari.
Sato memberitahu IGN Jepun bahawa permainan ini masih dalam pembangunan dan akan memakan masa sekitar tiga tahun untuk disiapkan.
“Kami baru memasuki pembangunan prototaip, dan pengembangan mungkin akan memakan masa hampir tiga tahun. Oleh itu, kami berharap dapat menyampaikan permainan ini ke tangan anda sekitar tiga tahun daripada sekarang.” kata Sato.
Anda dapat melihat beberapa seni konsep daripada video di atas. Sato dan pengurus pembangunan Yohei Hart mengatakan bahawa akan ada beberapa teaser yang dikongsi di media sosial tidak lama lagi. Bekerja di syarikat besar seperti Sony Studio Japan membatasi apa yang dapat dikongsi secara terbuka, tetapi dengan pembentukan sebuah studio baru, pasukan ingin berkongsi seberapa banyak yang mereka dapat.
Sumber artikel dan gambar – IGN

Jangan lupa untuk ikuti kami di TikTok!
  @gamersantaimy
Tags: Bokeh Game StudioGravity RushKeiichiro ToyamaSeramsilent hill


SEA Games Esports bootcamp oleh Razer telah tamat dengan sukses!

Razer, jenama global terkemuka untuk para gamers, telah berjaya menamatkan Razer SEA Games Esports Bootcamp pertama yang berlangsung di Singapura. Bootcamp berdurasi 2 hari itu melihat pasukan Dota 2 terkenal, Evil Geniuses bantu mengasah kemahiran untuk pasukan esports dari Singapura, Malaysia, Indonesia, Thailand dan Filipina.

Pasukan ini akan bertanding di SEA Games 2019, yang bakal berlangsung dari 5 hingga 10 Disember
2019 di Manila, Filipina. Ini adalah kali pertama dalam sejarah di mana esport diiktiraf sebagai
sukan dan Razer merupakan rakan kongsi rasmi untuk SEA Games 2019. Bootcamp ini sendiri adalah kali pertama pasukan kebangsaan menerima latihan daripada pemain esport profesional.
Bootcamp tersebut adalah sebahagian daripada rancangan jangka panjang Razer untuk membangunkan esport di Asia Tenggara. SEA Games 2019 akan mempunyai jumlah penonton lebih daripada 600 juta, kebanyakannya juga akan didedahkan buat kali pertama kepada fenomena esport yang berkembang pesat.

Dengan kepakarannya selama 14 tahun dalam membuat gear profesional esports, Razer akan melengkapkan setiap atlet dengan inovasi terbarunya. Razer Viper yang baru sahaja dilancarkan, ialah gaming mouse ringan dengan suis optikal yang direka bentuk dalam kerjasama oleh pakar esports, dan  merupakan gaming mouse rasmi SEA Games 2019.

Razer SEA Games Esports bootcamp disokong oleh rakan kongsi rasmi SCAPE dan Singtel. Untuk maklumat lanjut mengenai SEA Games 2019, sila layari www.razer.com/sea-games-2019.
Jangan lupa untuk ikuti kami di TikTok!
  @gamersantaimy
Tags: bootcampEsportsrazersea games 2019singapura


Returnal umum ‘PC spec’ – ternyata sangat berat, perlu RAM 32GB!

Di The Game Awards 2022, Sony secara rasmi mengumumkan bahawa Returnal akan dikeluarkan untuk platform PC pada tahun depan! Kini, halaman Steam rasmi untuk game itu turut disiarkan secara langsung – yang menyediakan info spec tentang “minimum” dan “recommended setting”, dan ternyata Returnal PC sangat berat.

Minimum setting:

OS: Windows 10 64-bit (version 1903)Pemproses: Intel Core i5-6400 (4 core 2.7GHz) AMD Ryzen 5 1500X (4 core 3.5GHz)Memori: 16 GB RAMGrafik: NVIDIA GeForce GTX 1060 (6 GB) AMD Radeon RX 580 (8 GB)Storan: 60 GB ruang tersediaNota Tambahan: SSD disyorkan
 Recommended setting:
OS: Windows 10 64-bit (version 1903)Pemproses: Intel i7-8700 (6 core 3.7 GHz) AMD Ryzen 7 2700X (8 core 3.7 GHz)Memori: 32 GB RAMGrafik: NVIDIA RTX 2070 SUPER (8 GB) AMD RX 6700 XT (12 GB)Storan: 60 GB ruang tersedia
Walaupun dianggap oleh ramai gamer di seluruh dunia sebagai salah satu “third-person shooter” paling hebat di pasaran, ia hanya boleh didapati di PS5. Jadi selepas pengumuman Returnal akan dikeluarkan untuk PC, mungkin ada yang kecewa untuk melihat game spec yang dianggap “agak berat” kerana tidak semua orang miliki PC canggih.
Selain gameplay, Returnal juga dipuji untuk visual grafik dan reka bentuk audio yang hebat. Jadi walaupun anda dapat bermain Returnal di minimum setting, itu bukan cara terbaik untuk menikmati game ini.

Bagi mereka yang tidak tahu tentang Returnal, berikut adalah rumusan ringkas:
Game ini berlatarkan di fiksyen sains futuristik di mana pemain mengawal Selene Vassos – seorang juruterbang angkasa lepas, dilengkapi dengan sut dan bersenjatakan senjata berteknologi tinggi, yang terdampar di planet asing bernama Atropos dan terperangkap dalam time loop.Selepas setiap kematian, Selene akan hidup semula dan perlu merentasi persekitaran asing dan memerangi entiti luar angkasa di dunia yang sentiasa berubah.
PlayStation dengan konsisten telah membawa beberapa game eksklusif mereka ke platform PC; satu langkah yang terbukti menggembirakan hati pemain PC kerana akhirnya mereka berpeluang untuk bermain lebih banyak game AAA di platform pilihan. Buat masa ini, anda boleh mencuba Horizon Zero Daw, God of War, Marvel’s Spider-Man, Marvel’s Spider-Man: Miles Morales, Uncharted: Legacy of Thieves Collection dan banyak lagi di Steam atau Epic Games Store.
Jadi sementara menunggu tarikh keluaran rasmi untuk Returnal PC, anda boleh cuba game-game di atas dahulu.
Jangan lupa untuk ikuti kami di TikTok!
  @gamersantaimy
Tags: PCReturnalspesifikasisteam


Update AGES 2016 : Penaja, Platinum Eden dalam proses Likuidasi!

Ok, topik hangat lagi guys! sebelum tu kita recap sikit pasal AGES (Asian Games for E-Sports) 2016 ni dimana ia adalah satu acara kejohanan gaming terbesar di rantau ini pada masa tu, ianya diwawarkan mempunyai hadiah yang lumayan sebanyak RM 1,000,000 dengan tiga tajuk game yang besar dianjurkan seperti Dota 2, CS:GO dan FIFA 16. Kejohanan ni telah di uruskan oleh Friends Worldwide Sdn Bhd dan berkerjasama dengan Platinum Eden sebagai penaja di mana ianya diselia dan disahkan secara umum oleh Esports Malaysia.

Kejohanan ni disertai oleh pelbagai peserta dari seluruh pelusuk Asia Tenggara, khususnya Cambodia, Indonesia, Malaysia, Philippines, Singapore, and Vietnam. Acara itu juga terdapat sedikit masalah sewaktu ingin berlangsungya acara grand final untuk AGES 2016, kerana terdapatnya masalah teknikal ia terpaksa ditangguhkan dari 18 Mac 2016 -20 Mac 2016 kepada 27 May 2016 – 29 May 2016 di dewan 3, MVEC, Mid Valley Megamall, perghh lama nya!
Hadiah mana, hadiah?
Jadi macam biasalah dah habis kejohanan mesti la ada hadiah ye tak? So, organizer kata, hadiah akan diagihkan kepada pemenang selepas tiga bulan kejohanan habis. Tapi, masalahnya sampai sekarang takde berita mana hadiahnya, dah dua tahun woi!. Selepas dua tahun korek punya korek, kita menemui dokumen guaman yang mungkin akan menjelaskan tentang kelewatan hadiah tu, di mana dikatakan penganjur sekarang dalam proses likuidasi atau dalam erti kata lain gulung syarikat la untuk lunaskan hutang diorang.

Kalau korang nak tau likuidasi syarikat ni merujuk kepada apa yang terjadi kepada Platinum Eden Sdn Bhd, kat mana diorang ni mempunyai terlampau banyak hutang dan diorang tak mampu nak lunaskan. So, pihak makhamah memutuskan untuk declare diorang sebagai bankrup. Proses likuidasi rasmi terhadap syarikat ni sebenarnya dah berlaku semenjak September 2017 lagi.
Kes syarikat ni sekarang dah berada kat tangan Ketua Pengarah Insolvensi di Jabatan Insolvensi Malaysia, satu jabatan kerajaan yang mengendalikan kes – kes yang macam ni, di mana penghutang akan dikerah menjual semua tinggalan aset diorang untuk membayar balik hutang.
Sekarang macam mana?
Nampaknya, ia satu berita buruk buat para peserta, yelah kalau korang fikir logik, even Platinum Eden ni dapat dapat cover balik RM 1,000,000 lepas proses likuidasi tu, korang kene tau yang diorang masih banyak lagi hutang yang perlu dibayar. Menurut rekod rasmi, syarikat tersebut tak membayar hutang sewa diorang yang tertunggak kepada tuan tanah sebanyak RM 247,873.92 sejak bulan November 2016.

Jadi, kita dah tahu macam mana status kewangan syarikat ni dan tiba masanya kita tengok kepada tindakan guaman yang akan dikenakan pulak. Yelah, kesian kot peserta – peserta tu main sungguh – sungguh, last – last tak dapat apa. Menurut kenyataan ringkas setiausaha agong Esports Malaysia, En. Rinie Ramli apabila ditanya pemberita berhubung isu ini :
“Kami sudah pun mengambil tindakan mahkamah terhadap penganjur. Kami sedang menunggu keputusan mahkamah yang dijangka dapat diketahui pada tahun hadapan”
Tetapi beliau tidak memberikan butiran penuh terhadap kes makhamah yang dinyatakan. Walaubagaimanapun, menurut pandangan peguam yang arif tentang likuidasi ni, En. Lee Shih, katanya ia agak tidak mungkin untuk syarikat yang berada di dalam likuidasi tersebut dikenakan guaman kepada mereka sama ada sebelum atau selepas, kerana fakta ringkasnya diorang pun takde sumber nak bayar sebarang pampasan disebabkan masalah kewangan diorang. Kalau korang nak tau, kebenaran perlu didapatkan terlebih dahulu dari makhamah sebelum adanya tindakan guaman yang akan dikenakan terhadap syarikat yang sedang dalam likuidasi ni, so maksudnya takleh sesuka je nak saman ke apa, payah gak, lagi lama la kes ni berlarutan.

Hutang?
En. Lee Shi jugak menerangkan bahawa pemiutang yang ingin mendapatkan pampasan mereka dari syarikat di dalam proses likuidasi adalah dengan menunjukkan bukti hutang kepada Pelikuidasi yang menguruskan kes ni. Pelikuidasi kene verify dulu merit kat dalam bukti hutang tu sama ada betul ke penghutang tu ada hutang korang dan berapa banyak jumlah yang diorang hutang tu.
Oleh itu, mana – mana pemenang yang nak claim balik hadiah, diorang kena buat macam kenyataan kat atas tu kalau nak dapat balik duit diorang, kalau tak burn jelah jawabnya. Menurut En. Lee Shi lagi, walaupun peserta dah dikenal pasti sebagai pemiutang dan dan pelikuidasi dapat balik duit tu selepas melikuidasi aset – aset syarikat, duit yang mereka akan terima tu tak semestinya diperoleh dengan jumlah yang sama sepertimana jumlah yang diorang hutang tu. Sebab, selalunya pelikuidasi akan tolak semua belanja yang diperlukan dulu, dan bakinya tu barulah akan diagihkan kepada pemiutang. Mr. Lee Shih menjelaskan :
“dalam pengalaman saya, pemiutang selalunya hanya akan mendapat beberapa sen sahaja dari setiap ringgit yang penghutang hutang. Semua pemiutang yang tidak bercagar akan dikumpulkan bersama dan apabila ada duit, barulah akan diagihkan sama rata mengikut berapa peratus yang mereka dihutangi. Proses seperti ini selalunya akan ambil masa bertahun – tahun”
Duit aku mana?
Sorang peserta AGES 2016, Boon ‘Shige’ Shin, Fifa runner-up, membawa isu ini sendiri dengan menulis surat permintaan kepada Platinum Eden dengan percubaan untuk mendapatkan sejumlah RM 23,775.00 yang dihutangi.

Walaupun surat tu tak bagi kesan serta merta, tapi sekurang – kurangnya dia punya langkah tu dah ada untuk membuktikan kat Pelikuidasi yang Platinum Eden ni memang berhutang kat dia. Shin bagitau yang dia cuma untuk dapatkan balik hak dia, itu sahaja dan dia membuktikan bahawa kumpulan peserta AGES 2016 tak takut nak mengambil sebarang tindakan guaman sekiranya ada masalah berlaku.
Jadi, setakat ni je informasi yang kita boleh dapat, selebihnya kita kena tunggu untuk bulan Oktober nanti apa akan berlaku seperti yang dinyatakan En. Rinie Ramli, setiausaha agung Esports Malaysia. So, sementara tu kita berhuhu jelah, sekiranya ada apa – apa update kita pasti akan bongkar!

Sumber : IGN
Jangan lupa untuk ikuti kami di TikTok!
  @gamersantaimy
Tags: AGES 2016HutangJutaLikuidasi